




SURAH MUHAMMAD 

Surah Muhammad 

(Madaniyah) 




Dengan nama Allah 

Yang Maha Penyayang dan Maha Pengasih 


(Kumpulan ayat-ayat 1-15] 



"Orang-orang yang kafir dan menghalangkan (orang lain) 
dari jalan Allah , adalah amalan-amalan mereka telah 
disesatkan Allah (1). Dan orang-orang yang beriman dan 
mengerjakan amalan-amalan yang soleh serta percaya 
-kepada apa yang diturunkan kepada Muhammad dan itulah 
kebenaran dari- Allah Tuhan mereka , Allah menghapuskan 


dosa-dosa mereka dan memperbaiki keadaan mereka (2). 
Balasan sedemikian ialah kerana orang-orang yang kafir 
mengikut kebatilan dan orang-orang yang beriman 
mengikut kebenaran dari Allah Tuhan mereka. Demikianlah 
Allah membuat perbandingan kepada manusia dengan 
golongan-golongan yang seperti mereka (3). Oleh itu , 
apabila kamu bertemu dengan orang-orang kafir (di medan 
' pertempuran ), maka pancunglah leher mereka sehingga 
apabila kamu dapat membunuh mereka dengan banyak dan 
mengalahkan mereka i, maka ikatlah mereka dengan kuatnya 
(tawan mereka). (Setelah itu terserahlah kepada kamu) sama 
ada membebaskan mereka atau menerima tebusan dari 
mereka sehingga peperangan itu selesai. Demikianlah 
(perintah Allah), dan jika Allah kehendaki nescaya Dia 
membinasakan mereka (tanpa peperangan ), tetapi Allah 
hendak menguji kamu satu sama lain. Dan orang-orang yang 
dibunuh kerana Sabilullah, maka Allah tidak akan mensia - 
siakan amalan-amalan mereka (4). Allah akan memberi 
hidayat kepada mereka dan memperbaiki keadaan mereka 
(5). Dan memasukkan mereka ke dalam Syurga yang telah 
diperkenalkannya kepada mereka (6). Wahai orang-orang 
yang beriman! Jika kamu menolong agama Allah , nescaya 
Allah akan menolong kamu dan meneguhkan kedudukan 
kamu" (7). 

"Dan orang-orang yang kafir ; maka kecelakaan disediakan 
untuk mereka dan Allah menyesatkan amalan-amalan 
mereka (8). Balasan sedemikian ialah kerana mereka 
bencikan wahyu yang telah diturunkan Allah , lalu Allah 
hapuskan pahala amalan-amalan mereka (9). Tidakkah 
mereka menjelajah di bumi dan memperhatikan bagaimana 
akibat yang telah menimpa umat-umat yang sebelum 
mereka? Allah telah membinasakan mereka dan orang- 
orang yang kafir akan menerima akibat-akibat yang sama 
seperti mereka (10). Balasan sedemikian ialah kerana 
sesungguhnya Allah adalah Pelindung orang-orang yang 
beriman , sedangkan orang-orang yang kafir tiada siapa yang 
menjadi pelindung mereka (11). Sesungguhnya Allah akan 
memasukkan orang-orang yang beriman dan mengerjakan 
amalan-amalan yang soleh ke dalam Syurga-syurga yang 
mengalir di bawahnya berbagai-bagai sungai. Dan orang- 
orang yang kafir hidup senang-lenang (di dunia) dan mereka 
makan seperti makannya binatang-binatang ternakan i, 
sedangkan api Neraka itulah tempat kediaman mereka (12). 
Dan betapa banyaknya negeri-negeri (yang penduduknya) 
lebih kuat dari (penduduk) negerimu (Muhammad) yang 
telah menghalau engkau , yang Kami telah binasakan mereka 
dan tiada siapa yang menjadi penolong mereka" (13). 



"Apakah orang yang berpegang kepada keterangan yang 
jelas dari Allah Tuhannya itu sama dengan orang yang 
keburukan amalannya telah didandankan syaitan kepadanya 
dan mereka menurut hawa nafsu mereka? (14). Sifat Syurga 
yang dijanjikan kepada para Muttaqin bertaqwa ialah di 
dalamnya terdapat sungai-sungai dari air yang tidak pernah 
berubah dan sungai-sungai dari susu yang tidak berubah 
rasanya dan sungai-sungai dari khamar yang lazat bagi para 
peminumnya dan sungai-sungai dari madu yang bertapis . 
Dan mereka juga mendapat di dalam Syurga aneka jenis 
buah-buahan dan menerima keampunan dari Allah Tuhan 
mereka (apakah penghuni-penghuni Syurga ini) sama 
dengan mereka yang tinggal kekal di dalam Neraka di mana 
mereka diberi minuman air yang mendidih sehingga 
menghancurkan tali-tali perut mereka? "(15) 

(Latar belakang dan pokok pembicaraan) 

Surah ini diturunkan di Madinah, la mempunyai satu 
nama lagi iaitu (Surah Peperangan). 

Inilah nama hakiki baginya kerana peperanganlah 
yang menjadi pokok pembicaraan surah ini dan 
unsurnya yang paling jelas. Gambaran-gambaran 


surah ini, bayangan-bayangannya dan nada-nadanya 
adalah peperangan belaka. 

Maudhu' surah ini ialah peperangan, la dimulakan 
dengan menjelas hakikat orang-orang yang kafir dan 
hakikat orang-orang yang beriman dalam bentuk 
melancarkan serangan moral terhadap orang-orang 
kafir dan mengemukakan sanjungan yang tinggi 
terhadap orang-orang yang beriman serta memberi 
pemberangsangan bahawa Allah adalah musuh 
kepada orang-orang kafir dan Pelindung kepada 
orang-orang yang beriman. Inilah hakikat yang tetap 
dalam penilaian Allah S.W.T. Jadi penjelasan ini 
merupakan perisytiharan perang terhadap musuh- 
musuh-Nya dan musuh-musuh agama-Nya mulai dari 
kata-kata pembukaan surah ini lagi: 



"Orang-orang yang kafir dan menghalangkan (orang lain) 
dari jalan Allah , adalah amalan-amalan mereka telah 
disesatkan Allah (1). Dan orang-orang yang beriman dan 
mengerjakan amalan-amalan yang soleh serta percaya 
kepada apa yang diturunkan kepada Muhammad dan itulah 
kebenaran dari Allah Tuhan mereka , Allah menghapuskan 
dosa-dosa mereka dan memperbaiki keadaan mereka (2). 
Balasan sedemikian ialah kerana orang-orang yang kafir 
mengikut kebatilan dan orang-orang yang beriman 
mengikut kebenaran dari Aliah Tuhan mereka. Demikianlah 
Allah membuat perbandingan kepada manusia dengan 
golongan-golongan yang seperti mereka. "(3) 

Selepas mengumumkan perisytiharan perang 
terhadap orang-orang kafir, ia mengeluarkan perintah 
yang tegas kepada orang-orang yang beriman supaya 
bertempur dengan mereka, serta menyatakan hukum 
tawanan selepas musuh dikalah dan dibunuh di 
medan peperangan dengan banyaknya: 



"Oleh itu, apabila kamu bertemu dengan orang-orang kafir 
(di medan pertempuran), maka pancunglah leher mereka 
sehingga apabila kamu dapat membunuh mereka dengan 
banyak dan mengalahkan mereka , maka ikatlah mereka 

dengan kuatnya (tawan mereka). (Setelah itu terserahlah 
kepada kamu) sama ada membebaskan mereka atau 
menerima tebusan dari mereka sehingga peperangan itu 
selesai. "(4) 

Serentak dengan perintah bertempur dijelaskan pula 
hikmat peperangan itu dan diberi pemberangsangan 
supaya berperang serta diberi penghormatan yang 
tinggi kepada mereka yang gugur di medan 
pertempuran. Seterusnya diterangkan janji Allah 
untuk memuliakan para syahada dan untuk memberi 
kemenangan kepada mereka yang tampil bertempur 
di medan peperangan untuk membela agama Allah 
dan janji Allah untuk membinasakan orang-orang 
kafir dan menggugurkan pahala amalan-amalan 
mereka: 



" Demikianlah (perintah Allah) dan jika Allah kehendaki 
nescaya Dia membinasakan mereka (tanpa peperangan ), 
tetapi Aliah hendak menguji kamu satu sama lain. Dan 
orang-orang yang dibunuh kerana Sabiiuliah, maka Allah 
tidak akan mensia-siakan amalan-amalan mereka (4). Allah 
akan memberi hidayat kepada mereka dan memperbaiki 
keadaan mereka (5). Dan memasukkan mereka ke dalam 
Syurga yang telah diperkenalkannya kepada mereka (6). 
Wahai orang-orang yang beriman I Jika kamu menolong 
agama Allah nescaya Allah akan menolong kamu dan 
meneguhkan kedudukan kamu (7). Dan orang-orang yang 
kafir, maka kecelakaan disediakan untuk mereka dan Allah 
telah menyesatkan amalan-amalan mereka (8). Balasan 
sedemikian ialah kerana mereka bencikan wahyu yang telah 
diturunkan Allah , lalu Allah hapuskan pahala amalan-amalan 
mereka. "(9) 


Di samping perintah bertempur, ayat-ayat ini juga 
mengandungi amaran yang keras terhadap orang- 
orang yang kafir dan mengumumkan bahawa Allah 
akan melindungi dan menolong orang-orang yang 
beriman, juga menyatakan kesesiaan amalan-amalan 
orang-orang kafir, kekecewaan, kelemahan dan 
keadaan mereka yang terbiar tanpa penolong: 





"Tidakkah mereka menjelajah di bumi dan memperhatikan 

bagaimana akibat yang telah menimpa umat-umat yang 

sebelum mereka 7 Allah telah membinasakan mereka dan 

orang-orang yang kafir akan menerima akibat-akibat yang 

sama seperti mereka (10). Balasan sedemikian , ialah kerana 

sesungguhnya Allah adalah Pelindung orang-orang yang 

beriman , sedangkan orang-orang yang kafir tiada siapa yang 

menjadi pelindung mereka. "( 1 1) 

* 


Satu amaran lagi ditujukan kepada negeri (Makkah) 
yang telah mengusir Rasulullah s.a.w.: 



"Dan betapa banyaknya negeri-negeri (yang penduduknya) 
lebih kuat dari penduduk negerimu (Muhammad) yang telah 
menghalau engkau , yang kami telah binasakan mereka dan 
tiada siapa yang menjadi penolong mereka. "(13) 


Sesudah melancarkan serangan yang keras dan 
terus terang surah ini terus memperkatakan lagi 
persoalan kekufuran dan keimanan, keadaan orang- 
orang yang beriman dari keadaan orang-orang yang 
kafir di dunia dan di Akhirat Di sini ia membezakan di 
antara keadaan orang-orang Mu'min yang meni'mati 
ni'mat-ni'mat yang baik dengan keadaan orang-orang 
kafir yang meni'mati ni'mat-ni'mat yang Iazat di dunia 
seperti haiwan: 



beriman dan mengerjakan amalan-amalan yang soleh ke 
dalam Syurga-syurga yang mengalir di bawahnya berbagai- 
bagai sungai. Dan orang-orang yang kafir hidup senang - 
lenang (di dunia) dan mereka makan seperti binatang- 
binatang ternakan , sedangkan api Neraka itulah tempat 
kediaman mereka. "(12) 


Di samping itu ia menggambarkan bagaimana 
orang-orang Mu'min di dalam Syurga meni'mati 
berbagai-bagai minuman yang enak dari air-air 
minuman yang tidak berbau, air-air susu yang tidak 
berubah rasa, khamar yang iazat bagi para peminum 
dan minuman madu bertapis yang dihidangkan 
dengan cara yang amat mewah, iaitu dalam bentuk 
sungai-sungai yang mengalir, di samping meni'mati 
aneka jenis buah-buahan serta menerima keampunan 
dan keredhaan Allah, kemudian disusulkan dengan 
pertanyaan adakah penghuni-penghuni Syurga itu: 

"Sama dengan mereka yang tinggal kekal di dalam Neraka di 
mana mereka diberi minuman air yang mendidih sehingga 
menghancurkan tali-tali perut mereka. "(1 5) 


Setelah selesai pusingan pertama memperkatakan 
peperangan yang terbuka dan secara langsung di 
antara orang-orang yang beriman dan orang-orang 
yang kafir diiringi pula dengan pusingan menghadapi 
kaum Munafiqin. Mereka dan orang-orang Yahudi di 
Madinah merupakan bahaya yang mengancam 
keselamatan masyarakat Islam yang masih baru itu. 
Dan ancaman bahaya dari mereka tidak kurang 
buruknya dari ancaman bahaya dari kaum Musyrikin 
yang memerangi mereka dari Makkah dan dari suku- 
suku kaum di sekeliling Makkah pada masa itu. Dari 
peristiwa-peristiwa yang diisyaratkan oleh surah ini 
ternyata bahawa yang dimaksudkan di sini ialah 
peristiwa-peristiwa yang berlaku selepas Peperangan 
Badar dan sebelum tercetusnya Peperangan Ahzab 
dan peristiwa-peristiwa selepasnya, iaitu peristiwa- 
peristiwa kehancuran kekuatan Yahudi dan 
kelemahan kedudukan kaum Munafiqin sebagaimana 
telah kami terangkan di dalam Surah al-Ahzab. 

Penceritaan mengenai kaum Munafiqin dalam surah 
ini dilakukan dalam bentuk melancarkan serangan 
dan peperangan dari awal-awal penceritaan lagi, la 
menggambarkan keadaan kaum Munafiqin yang tidak 
mengambil berat terhadap penerangan-penerangan 
yang disampaikan oleh Rasulullah s.a.w. dan 
bagaimana mereka mengelamun di majlis beliau, 
kemudian diiringi pula dengan mengecap mereka 
sebagai orang-orang yang sesat dan mengikut hawa 
nafsu: 



"Dan di antara mereka (yang hadir di majlismu) ialah mereka 
(Munafiqin) yang mendengar perkataanmu sehingga apabila 
mereka keluar dari sisimu mereka berkata kepada orang- 
orang yang telah diberikan ilmu pengetahuan (para 
Sahabat): Apakah yang dia (Muhammad) telah katakan 
sekejap tadi? Itulah orang-orang yang telah ditutupkan Allah 
hati mereka dan orang-orang yang menurut hawa nafsu 
mereka, "(1 6) 


Kemudian Al-Qur'an mengancam kaum Munafiqin 
itu dengan hari Qiamat, di mana mereka tidak 
berupaya sedar dan mengingat: 




"Tidak ada yang ditunggu mereka melainkan hanya Qiamat 
yang akan datang kepada mereka secara mengejut kerana 
tanda-tandanya sudah pun tiba . Maka apakah gunanya 
kesedaran mereka apabila Qiamat telah datang kepada 
mereka? "(18) 

Setelah itu digambarkan pula kecemasan dan 
ketakutan mereka serta keruntuhan semangat mereka 
apabila mereka diperintah oleh Al-Qur'an supaya 
berjihad, sedangkan mereka pura-pura beriman, 
sedangkan kesanggupan berjihad pada masa itu 
merupakan sifat yang membezakan di antara mereka 
dengan orang-orang Mu'min yang sebenar: 



"Dan orang-orang yang beriman berkata: Alangkah baiknya 
jika diturunkan satu surah (yang mengandungi perintah 
jihad) dan apabila diturunkan satu surah yang tegas yang 
disebutkan di dalamnya perintah berperang r, engkau dapat 
melihat orang-orang yang mempunyai penyakit (kufur) di 
dalam hati mereka memandang , kepadamu dengan mata 
orang-orang yang terbelalak pengsan kerana takutkan mati, 
maka itu yang lebih baik kepada mereka . "(20) 

Dan selepas itu mereka digalakkan supaya ta'at, 
bercakap benar dan beriman dengan teguh, di 
samping mengecam tujuan-tujuan mereka yang jahat 
dan mengumumkan bahawa mereka akan diperangi, 
diusir dan dikutuk: 



"Ialah ta'at dan mengeluarkan perkataan yang baik, dan 
apabila perintah berperang telah ditetapkan, maka andainya 
mereka memperlihatkan keimanan mereka yang benar 
kepada Aliah tentulah lebih baik kepada mereka (21). 
Tidakkah mungkin jika kamu berpaling dari Islam kamu 
kembali melakukan kerosakan di bumi dan memutuskan 
hubungan kekeluargaan (22). Merekalah orang-orang yang 
Allah telah melaknatkan mereka , menulikan telinga mereka 
dan membutakan mata mereka. "(23) 

Kemudian Al-Qur'an mendedahkan sikap mereka 
yang berpemimpinkan syaitan dan pakatan jahat 
mereka dengan orang-orang Yahudi, serta 
mengancam mereka dengan 'azab keseksaan ketika 
mati, dan membuka tembeiang mereka yang sebenar 
seorang demi seorang di dalam masyarakat Islam di 
mana mereka menyorokkan diri mereka sedangkan 
mereka bukan dari warganya, malah mereka 
mengatur rancangan-rancangan jahat terhadapnya: 



"Apakah orang-orang yang mempunyai penyakit di daiam 
hati mereka itu menyangka bahawa Aliah tidak akan 
mendedahkan dendam kesumat mereka (terhadap 
Muhammad dan pengikutnya)? (29) Dan jika Kami 
kehendaki tentulah Kami memperlihatkan tembeiang 
mereka kepadamu dan engkau dapat mengenali mereka 
dengan sifat-sifat mereka yang sebenar. Dan sesungguhnya 
engkau dapat mengenali mereka dari gaya tutur kata 
mereka , dan Allah mengetahui segala perbuatan kamu (30). 
Dan sesungguhnya Kami akan menguji kamu sehingga Kami 
mengetahui siapakah orang-orang yang berjihad dan orang- 
orang yang sabar di antara kamu dan sehingga Kami ujikan 
segala hal-ehwal kamu. "(31) 



"Sesungguhnya orang-orang yang berpatah balik ke 
belakang mereka (kembali kepada kekufuran) setelah 
hidayat terserlah kepada mereka , maka syaitanlah yang telah 
memperdayakan mereka dan memanjangkan angan-angan 
mereka (25). Hal sedemikian ialah kerana mereka berkata 
kepada (orang-orang Yahudi) yang bencikan apa yang telah 
diturunkan Allah (kepada Muhammad): Kami akan patuh 
kepada kamu di daiam beberapa urusan , sedangkan Allah 
mengetahui rahsia-rahsia mereka (26). Bagaimana nanti 
keadaan mereka jika malaikat ('azab) mencabut nyawa 
mereka dan memukul muka dan punggung mereka (27). 
Balasan sedemikian ialah kerana mereka mengikuti perkara- 
perkara yang menimbulkan kemurkaan Allah dan bencikan 
keredhaan-Nya. Oleh sebab itu , Aliah sia-siakan amalan- 
amalan mereka" (28). 



Daiam pusingan yang ketiga dan terakhir dalam 
surah ini, AI-Qur'an kembali menyerang orang-orang 
kafir dari kaum Quraysy dan kaum Yahudi: 



"Sesungguhnya orang-orang yang kafir dan menghalangkan 
orang lain dari jalan Allah dan menentang Rasulullah setelah 
terserlah kepada mereka kebenaran hidayat Allah tidak akan 
mendatangkan mudarat kepada Allah sedikit pun dan Allah 
akan menghapuskan pahala amalan-amalan mereka. "(32) 


Kemudian AI-Qur'an mengingatkan orang-orang 
yang beriman supaya jangan ditimpa akibat yang 
telah menimpa musuh-musuh mereka: 



"Wahai orang-orang yang beriman I Ta'atlah kepada Allah 
dan ta'atlah kepada Rasul dan janganlah kamu mensia - 
siakan amalan-amalan kamu (33) Sesungguhnya orang- 
orang yang kafir dan menghalangkan (orang lain) dari jalan 
Allah kemudian mereka mati di dalam keadaan kafir, maka 
Allah tidak akan mengampunkan mereka. "(34) 


Dan seterusnya Al-Qur'an memberangsangkan 
mereka supaya berjuang dengan gagah berani: 



"Oleh itu (wahai orang-orang Mu' min), janganlah kamu 
merasa lemah dan mengajak (orang-orang kafir) kepada 
perdamaian , sedangkan kamu golongan yang tertinggi dan 
Allah bersama kamu dan Dia tidak akan mengurangkan 
pahala amalan-amalan kamu. "(35) 

Juga memperkecilkan kehidupan dunia dan harta 
benda di samping menggalakkan mereka 

mengorbankan sebahagian harta kekayaan mereka 
yang disukai Allah tanpa menyuruh mengorbankan 
seluruh harta benda mereka kerana kasihankan 
mereka. Allah mengetahui tabi'at kikir yang tersemat 
dalam jiwa manusia yang selalu merasa bosan apabila 
didesak dengan permintaan-permintaan: 



"Sesungguhnya hidup dunia ini hanya permainan dan 
hiburan. Dan jika kamu beriman dan bertaqwa nescaya Aliah 
mengurniakan pahala amalan-amalan kamu dan Dia tidak 
meminta harta benda kamu (36). Jika Allah meminta harta 
benda kamu dan mendesak kamu supaya memberinya 
nescaya kamu akan bakhil dan nescaya Allah melahirkan 
segala kemarahan dan dendam kamu. "(37) 


Kemudian surah ini ditamatkan dengan satu 
peringatan yang hampir serupa dengan ancaman 
kepada orang-orang yang beriman apabila mereka 
bakhil mengorbankan harta dan jiwa di dalam 
peperangan: 



"Ingatlah! Kamu sekalian adalah orang-orang yang diseru 
supaya membelanjakan harta untuk jalan Allah. Di antara 
kamu ada orang-orang yang bakhil \ dan barang siapa yang 
bakhil maka bererti ia bakhil terhadap dirinya sendiri. Dan 
Aliah Maha Kaya dan kamu sekalian fakir belaka. Dan jika 
kamu berpaling dari (keimanan), maka * Allah akan 
menggantikan kamu dengan satu kaum yang lain dari kamu 
dan setelah itu mereka tidak akan jadi seperti kamu. "(38) 


# * # # $ * 


la merupakan satu medan pertempuran yang 
berterusan dari permulaan surah hingga ke akhirnya. 
Setiap ayatnya di selubungi suasana dan keadaan 
perang. Bunyi akhir ceraian-ceraian ayat itu 
berdentum-dentum sejak dari permulaan lagi seolah- 
olah bunyi letupan bom yang berat iaitu kata-kata 




Dan apabila bunyinya perlahan, maka ia seolah-olah 
bunyi libasan mata pedang di udara iaitu kata-kata: 


uus! c Ubu! c Uji jjj! 


Di sana juga terdapat suasana kekerasan dalam 
gambaran-gambaran itu sama seperti kedahsyatan 
bunyi kata-kata yang mengungkapkan gambaran itu. 
Misalnya pertempuran dan pembunuhan 
diungkapkan: 



"Apabila kamu bertemu dengan orang-orang kafir (di medan 
pertempuran ) t maka pancunglah leher mereka. "(4) 

Pembunuhan yang banyak dan penawanan musuh 
diungkapkan dengan gambaran yang keras: 



"Sehingga apabila kamu dapat membunuh mereka dengan 
banyak dan mengalahkan mereka , maka ikatlah mereka 
dengan kuatnya. "(4) 

Sementara kutukan terhadap orang-orang kafir 
diungkapkan dengan kata-kata yang kasar: 



"Kecewa disediakan untuk mereka dan Allah telah 
menyesatkan amalan-amalan mereka. "(8) 

Kebinasaan umat-umat yang dahulu dilukiskan 
dengan gambaran kata-kata yang keras bunyinya dan 
bayangannya: 



"Allah telah membinasakan mereka, dan orang-orang kafir 
akan menerima akibat yang sama seperti mereka. "(10) 


Gambaran ‘azab di dalam Neraka pula digambarkan 
dengan pemandangan: 



"Dan mereka diberi minuman air yang mendidih yang 
menghancurkan tali-tali perut mereka."(1 5) 


Suasana ketakutan dan kecemasan pada orang- 
orang Munafiqin digambarkan dengan satu 
pemandangan yang keras: 



" Mereka memandang kepadamu dengan mata terbelalak 
kerana takut mati." (20) 


Hingga amaran kepada orang-orang Mu'min supaya 
jangan berpaling dari keimanan juga disampaikan 
dalam bentuk amaran akhir yang tegas: 

"Dan jika kamu berpaling nescaya Dia akan menggantikan 
kamu dengan kaum yang lain dari kamu kemudian mereka 
tidak lagi berkelakuan seperti kelakuan kamu. "(38) 

Demikianlah pokok pembicaraan, gambaran, 
bayangan dan nada ungkapan-ungkapan ayat-ayat itu 
tersusun serasi dan selaras di dalam surah peperangan 
ini. 

A- f A > 1^ 

frf 

(Pentafsiran ayat-ayat 1-3) 


Nilai Amalan-amalan Manusia 



"Orang-orang yang kafir dan menghalangkan (orang lain) 
dari jalan Allah , adalah amalan-amalan mereka telah 
disesatkan Allah (1). Dan orang-orang yang beriman dan 
mengerjakan amalan-amalan yang soleh serta percaya 
kepada apa yang diturunkan kepada Muhammad dan itulah 
kebenaran dari Allah Tuhan mereka , Allah menghapuskan 
dosa-dosa mereka dan memperbaiki keadaan mereka (2). 
Balasan sedemikian ialah kerana orang-orang yang kafir 
mengikut kebatilan dan orang-orang yang beriman 
mengikut kebenaran dari Allah Tuhan mereka. Demikianlah 
Allah membuat perbandingan kepada manusia dengan 
golongan-golongan yang seperti mereka. "(3) 

Ayat ini merupakan pembukaan yang 
menggambarkan serangan terus tanpa sebarang 
pendahuluan dan persiapan, juga menggambarkan 
bagaimana amalan-amalan itu menjadi sesat untuk 
menghadapi orang-orang kafir yang telah 
menghalangi orang lain dari jalan Allah. Sama ada 
mereka menghalangi diri sendiri atau menghalangi 
orang lain, maka semua amalan mereka ini adalah sia- 
sia dan batal pahalanya, tetapi konsep ini 
digambarkan dalam satu harakat, di mana kita 
melihat amalan-amalan ini berkelana dan sesat jalan, 
dan kita dapat melihat akibat dari pengkeianaan dan 
kesesatan itu, iaitu kemusnahan amalan-amalan itu 
dan kesesiaannya. Harakat ini menyalutkan bayangan 
hayat kepada amalan-amalan ini seolah-olah amalan- 
amalan itu orang-orang yang hidup yang telah 
tersesat jalan dan musnah. Harakat ini 
memperdalamkan konsep ini dan menyorotkan 
bayangan perjuangan di mana amalan-amalan itu 
terpisah dari kaum Musyrikin itu dan kaum Musyrikin 
tersisih dari amalan-amalan mereka hingga amalan- 
amalan itu berakhir dengan kesia-siaan dan 
kemusnahan. 


Amalan-amalan yang disia-siakan itu mungkin 
dimaksudkan secara khususnya ialah amalan-amalan 
yang mereka mengharapkan kebaikan dan kebajikan 
di sebaliknya, iaitu amalan-amalan yang pada zahirya 
kelihatan soleh, sedangkan mana-mana amalan yang 
soleh tanpa beriman itu tidak mempunyai apa-apa 
nilai. Kesalihan amalan mereka hanya pada bentuknya 
yang zahir sahaja yang tidak menggambarkan apa- 
apa hakikat di sebaliknya. Faktor yang menentukan 
kesalihan amalan itu ialah niat yang melahirkan 
amalan itu bukannya bentuknya yang zahir. Mungkin 
niat mereka baik, tetapi apabila niat itu tidak 
ditegakkan di atas keimanan, maka amalan mereka 
hanya merupakan amalan yang mendadak atau 
keinginan yang tiba-tiba sahaja, yang tidak 
mempunyai hubungan dengan satu sistem hidup yang 
teguh dan jelas di dalam dhamir mereka, dan 
berhubung rapat dengan garis perjalanan hidup yang 
luas. Amalan mereka merupakan amalan-amalan yang 
tidak mempunyai hubungan dengan undang-undang 
alam yang semulajadi. Oleh itu keimanan merupakan 
asas yang pasti untuk mengikatkan jiwa seseorang 
kepada satu asas yang kukuh, dan dari asas inilah 
lahirnya segala arah tujuannya dan tunduk dan 
terpengaruhnya segala perasaannya, dan di waktu 
inilah sahaja amalan yang soleh itu mempunyai 
ertinya, mempunyai matlamatnya dan kebiasaannya 
yang tetap, dan seterusnya mempunyai kesan- 
kesannya menurut peraturan ilahi yang mengikatkan 
bahagian-bahagian seluruh alam ini dengan undang- 
undang agung-Nya, dan menjadikan setiap tindakan 
dan setiap gerak itu mempunyai fungsi dan kesan 
dalam entiti alam buana ini, juga dalam pelaksanaan 
peranannya dan kesampaiannya kepada matlamatnya. 
Mengenai golongan yang satu lagi, iaitu golongan 
Mu'minin, diterangkan pula: 



"Dan orang-orang yang beriman dan mengerjakan amalan- 
amalan yang soleh serta percaya kepada apa yang 
diturunkan kepada Muhammad dan itulah kebenaran dari 
Allah Tuhan mereka. "(2) 

Sebenarnya keimanan yang pertama itu telah pun 
mencakupi keimanan kepada apa yang diturunkan 
kepada Muhammad, tetapi ayat ini sengaja 
menonjolkan keimanan yang akhir ini untuk disifatkan 
dengan sifat berikut: 



"Dan itulah kebenaran dari Allah Tuhan mereka. "(2) 

Kemudian keimanan yang tetap teguh di dalam hati 
itu dibuktikan pula dengan amalan yang zahir dalam 
kehidupan, kerana amalan itu merupakan buah dari 
keimanan yang membukti wujudnya keimanan yang 
segar dan aktif. 

Kepada orang-orang yang beriman: 

" 'Allah menghapuskan dosa-dosa mereka" (2) 

iaitu balasan yang bertentangan dengan balasan 
Allah yang' mensia-siakan amalan-amalan orang-orang 
yang kafir walaupun pada lahirnya amalan-amalan itu 
baik. Di samping Allah mensia-siakan amalan-amalan 
yang baik dari orang-orang kafir. Dia mengampunkan 
pula amalan-amalan yang salah dari orang-orang 
yang beriman. Ini adalah satu pertentangan yang 
mutlak yang memperlihatkan nilai, keimanan dan 
kedudukannya di sisi Allah dan di dalam hakikat hidup 
manusia. 



"Dan Allah memperbaiki keadaan mereka . "(2) 

Perbaikan keadaan merupakan satu ni'mat agung 
selepas ni'mat keimanan dari segi nilai dan kesannya. 
Ungkapan ini menyorotkan suasana ketenteraman, 
kerehatan, kepercayaan, kerelaan dan kedamaian. 
Dan apabila keadaan hidup itu baik, maka tenanglah 
perasaan dan fikiran seseorang, tenteramlah hatinya 
dan rehatlah segala sarafnya dan puaslah jiwanya 
meni'mati suasana aman dan damai. Adakah lagi 
keni'matan yang lebih dari ini? Itulah kemuncak hidup 
yang gilang-gemilang. 

Mengapakah balasan-balasan itu begitu berbeza? 
Ini bukannya balasan pilih kasih, bukannya bawan 
kebetulan dan sembarangan, malah balasan ini 
mempunyai asasnya yang teguh yang berhubung 
rapat dengan undang-undang semulajadi yang 
menjadi tapak kewujudan alam buana pada hari Allah 
ciptakan langit dan bumi dengan lunas kebenaran 
dan menjadikan kebenaran itu sebagai landasan: 



"Balasan sedemikian ialah kerana orang-orang yang kafir 
mengikut kebatilan dan orang-orang yafig beriman 
mengikut kebenaran dari Allah Tuhan mereka . Demikianlah 
Allah membuat perbandingan kepada manusia dengan 
golongan-golongan yang seperti mereka. "(3) 

Kebatilan tidak mempunyai akar umbi yang kukuh 
di alam buana ini, kerana itu ia hilang dan musnah. 
Setiap orang yang mengikutnya dan setiap amalan 
yang terbit darinya juga hilang dan musnah. Oleh 
kerana orang-orang yang kafir itu mengikut kebatilan, 
maka segala amalan mereka menjadi sia-sia, tiada 
satu pun yang kekal dan berguna. Kebenaran itu 
teguh dan kukuh dan menjadi tapak tegaknya langit 
dan bumi. Akar umbinya menjalar di seluruh 
pendalaman alam buana ini. Kerana itu setiap yang 
berhubung dengannya dan setiap yang berdiri di 
atasnya turut kekal dan teguh. Oleh kerana orang- 
orang yang beriman itu mengikut kebenaran dari 


Tuhan mereka, maka sudah tentu Allah 
mengampunkan kesalahan-kesalahan mereka dan 
memperbaiki keadaan mereka. 

Persoalan balasan ini adalah satu persoalan yang 
terang, yang ditegakkan di atas asas-asasnya yang 
teguh dan dirujukkan kepada sebab-sebabnya yang 
semulajadi. la bukannya perkara mendadak, bukan 
perkara kebetulan dan bukan perkara sembarangan. 



"Demikianlah Allah membuat perbandingan kepada manusia 
dengan golongan-golongan yang seperti mereka. "(3) 

Dan demikianlah juga Allah meletakkan asas-asas 
yang kukuh kepada mereka supaya mereka dapat 
mengukurkan diri mereka dan amalan mereka 
dengannya. Dengan demikian dapatlah mereka 
mengetahui contoh ikutan dan ukuran mereka dan 
tidak lagi meraba-raba mencari ukuran dan penilaian. 

aTa. /n* tTi. 

rj» ^ ^ ^ 

Berdasarkan asas yang diterangkan ayat pertama 
surah ini, diarahkan para Mu'minin memerangi orang- 
orang kafir kerana para Mu'minin berdiri atas 
kebenaran yang kukuh yang harus mantap di bumi 
dan menguasai kedudukan-kedudukan manusia dan 
kehidupan untuk menghubungkan mereka dengan 
lunas kebenaran dan menegakkan kehidupan mereka 
di atas landasannya, sedangkan orang-orang kafir 
berdiri di atas lunas kebatilan yang seharusnya roboh 
dan hilang kesan-kesan dari kehidupan manusia: 



"Oleh itu, apabila kamu bertemu dengan orang-orang kafir 
(di medan pertempuran ), maka pancunglah leher mereka 
sehingga apabila kamu dapat membunuh mereka dengan 
banyak dan mengalahkan mereka , maka ikatlah mereka 
dengan kuatnya (tawan mereka). (Setelah itu terserahlah 
kepada kamu), sama ada membebaskan mereka atau 
menerima tebusan dari mereka sehingga peperangan itu 
selesai. "(4) 

Peraturan Tawanan Di Dalam Peperangan 

Maksud pertemuan di dalam ayat ini ialah 
pertempuran dan peperangan bukannya semata-mata 
pertemuan. Sehingga turunnya ayat-ayat ini orang- 
orang Musyrikin di Semenanjung Tanah Arab masih 
terbahagi kepada dua golongan, iaitu golongan yang 
memerangi Islam dan golongan yang mengikat 
perjanjian dengan orang-orang Islam. Ketika ini belum 
lagi diturunkan Surah Bara'ah (at-Taubat) yang 
menamatkan seluruh perjanjian dengan orang-orang 
Musyrikin yang terbatas dengan satu jangka masa 
yang tertentu sehingga habis tempohnya dan 

perjanjian yang selama empat bulan, dan memerintah 
supaya orang-orang Musyrikin itu dibunuh, selepas itu 
di mana sahaja mereka berada di Semenanjung Tanah 
Arab yang teiah menjadi tapak Islam itu atau mereka 
menganut Islam. Ini adalah untuk membersihkan 
negeri yang menjadi tapak Islam itu. 1 

Pemancungan leher yang diperintah supaya 
dilakukan ke atas orang-orang yang kafir dalam 
pertempuran itu adalah dilaksanakan selepas 
ditawarkan Islam kepada mereka dan mereka enggan 
menerimanya. Ia menggambarkan tindakan 
pembunuhan itu dengan gambaran di alam 
kenyataan sesuai dengan suasang peperangan yang 
menyelubungi surah ini. 



"Sehingga apabila kamu dapat membunuh mereka dengan 
banyak dan mengalahkan mereka , maka ikatlah mereka 
dengan kuatnya (tawan mereka). "(4) 

Maksudnya, apabila kamu dapat membunuh 
mereka dengan banyak sehingga kekuatan mereka 
hancur dan mereka tidak lagi berdaya untuk 
menyerang atau mempertahankan diri mereka, maka 
ketika itu bukan sebelumnya hendaklah kamu 
tawankan mereka yang kamu dapat tawankan dan 
ikatkan mereka dengan kuat. Tetapi jika musuh masih 
lagi kuat, maka serangan pastilah diperhebatkan 
untuk menghancurkan kekuatan mereka. 

Dengan pentafsiran ini terhapuslah percanggahan 
seperti yang difikirkan oleh kebanyakan mufassirin di 
antara maksud ayat ini dengan maksud ayat Surah al- 
Anfal yang menegur Rasulullah s.a.w. dan orang- 
orang Islam kerana terlalu banyak mempunyai 
tawanan-tawanan di dalam Peperangan Badar, 
sedangkan membunuh mereka adalah lebih baik lagi. 
Firman Allah: 



"Tidak patut bagi seseorang Nabi mempunyai tawanan- 
tawanan sehingga ia membunuh mereka dengan banyak 
dan mengalahkan mereka di muka bumi ini. Kamu 
menghendaki harta benda dunia , sedangkan Allah 
menghendaki Akhirat (untukmu), dan Allah Maha Perkasa 
dan Maha Bijaksana. Jika tidak kerana adanya ketetapan 
yang telah terdahulu dari Aliah nescaya kamu ditimpakan 


1 Hukum ini tidak berlaku ke atas orang-orang Musyrikin di luar 

Semenanjung Tanah Arab kerana boleh diterima jizyah dari 

mereka i, jika mereka memilih untuk membayar jizyah. 


keseksaan yang besar kerana tebusan yang telah kamu 
terima itu. " 2 

(Surah al-Anfal: 67- 68) 

Jadi, mula-mulanya hendaklah orang-orang yang 
beriman menyerang mereka dan membunuh mereka 
dengan banyak untuk menghancurkan kekuatan 
mereka, selepas itu barulah dilakukan penawanan. 
Hikmat perintah ini amat jelas, kerana penghapusan 
kekuatan penceroboh yang menentang Islam itu 
merupakan matlamat pertama dari peperangan, 
terutama ketika bilangan kekuatan tentera Islam 
masih sangat sedikit dan terbatas, sedangkan 
bilangan orang-orang Musyrikin begitu ramai. 
Terbunuhnya seorang kafir yang menentang Islam 
mempunyai nilai yang besar di dalam neraca kekuatan 
pada masa itu. Hukum ini masih terus berkuatkuasa di 
seluruh zaman untuk menjamin hancurnya kekuatan 
musuh dan melumpuhkan mereka dari menyerang 
dan mempertahankan diri. 

Mengenai hukum orang-orang tawanan selepas itu 
telah diterangkan oleh ayat berikut, iaitu satu-satunya 
ayat yang menyentuh hukum orang-orang tawanan: 



"(Setelah itu terserahlah kepada kamu) sama ada 
membebaskan mereka atau menerima tebusan dari 
mereka. "(4) 

Maksudnya, kamu boleh membebaskan mereka 
selepas itu tanpa sebarang berupa harta atau berupa 
pertukaran membebaskan tawanan-tawanan Islam, 
dan kamu boleh membebaskan mereka dengan 
tebusan berupa wang, perkhidmatan dan berupa 
pertukaran membebaskan orang-orang Islam yang 
tertawan. 

Tidak ada di dalam ayat ini pilihan yang ketiga 
seperti menjadikan tawanan-tawanan itu hamba abdi 
atau membunuh mereka dalam kontek tawanan 
kaum Musyrikin. 

Tetapi apa yang sebenar telah berlaku ialah 
Rasulullah s.a.w. dan khalifah-khalifah selepasnya 
telah memperhambakan setengah-setengah tawanan 
dan inilah yang ghalibnya, dan membunuh setengah- 
setengah tawanan yang lain dalam kes-kes yang 
tertentu. 

Kami nukilkan di sini ulasan-ulasan mengenai ayat 
ini dari kitab ^1" karangan al-Imam al-Jassas 
al-Hanafi 3 dan kami selingkan dengan ulasan kami 
sendiri di tempat-tempat yang perlu kami ulaskannya 
sebelum kami menjelaskan pendapat kami 
mengenainya: 


• Firman Allah: 



2 Lihat Surah al-Anfai. 

3 i 

"Oleh itu ; apabila kamu bertemu dengan orang-orang kafir 
(di medan pertempuran ), maka pancunglah leher 

mereka. "(4) 

Ujar Abu Bakr: Mengikut zahir ayat ini, orang-orang 
kafir itu wajib dibunuh sahaja melainkan sesudah 
dilakukan pembunuhan yang banyak dan dikalahkan 
mereka. Firman ini serupa dengan firman Allah Ta'ala: 



"Tidak patut bagi seorang Nabi mempunyai tawanan- 
tawanan sehingga ia membunuh mereka dengan banyak 
dan mengalahkan mereka di muka bumi ini. " 


(Surah al-Anfal: 67) 

(Ini memang betul, dan di antara dua ayat itu tidak 
terdapat apa-apa percanggahan). 

• Kami telah diceritakan oleh Muhammad ibn Ja'far 
ibn Muhammad ibn al-Hakam katanya: Kami telah 
diceritakan oleh Ja'far ibn Muhammad ibn al-Yaman 
katanya: Kami telah diceritakan oleh Abu 'Ubayd 
katanya: Kami telah diceritakan oleh Abdullah ibn 
Soleh dari Mu'awiyah ibn Soleh, dari Ali ibn Abu 
Talbah dari Ibn 'Abbas mengenai firman Allah: 



"Tidak patut bagi seorang Nabi mempunyai tawanan- 
tawanan sehingga ia membunuh mereka * dengan banyak 
dan mengalahkan mereka di muka bumi ini." 


(Surah al-Anfal: 67) 

katanya, hukum yang sedemikian telah 
dilaksanakan pada hari Peperangan Badar ketika 
bilangan orang-orang Islam sangat sedikit, tetapi 
apabila bilangan mereka telah ramai dan kuasa 
mereka telah teguh, Allah S.W.T. menurunkan hukum 
mengenai tawanan-tawanan. Firman-Nya: 



"(Setelah itu terserahlah kepada kamu) sama ada 
membebaskan mereka atau menerima tebusan dari 
mereka. "(4) 


hukum boleh bunuh orang-orang tawanan itu, kami 
tidak dapati sandarannya di dalam ayat ini, malah ayat 
ini hanya menentukan hukum boleh membebaskan 
tawanan atau boleh menerima tebusan sahaja.) 


• Kami telah diceritakan oleh Ja'far ibn Muhammad 
katanya: Kami telah diceritakan oleh Abu 'Ubayd 
katanya: Kami telah diceritakan oleh Abu Mahdi dan 
Hajjaj, kedua-duanya dari Sufyan katanya: Aku dengar 
al-Suddi berkata mengenai firman Allah Ta'ala: 



"(Setelah itu terserahlah kepada kamu) sama ada 
membebaskan mereka atau menerima tebusan dari 
mereka. "(4) 


Katanya ayat ini telah dimansukhkan oleh firman- 



"Bunuhlah orang-orang Musyrikin di mana sahaja kamu 
temui mereka " 


(Surah at-Taubat: 5) 

Ujar Abu Bakr: Adapun firman Allah Ta'ala: 



"Oleh itu, apabila kamu bertemu dengan orang-orang kafir 
(di medan pertempuran), maka pancunglah leher 
mereka. "(4) 


Juga firman Allah Ta'ala: 



"Tidak patut bagi seorang Nabi mempunyai tawanan- 
tawanan sehingga ia membunuh mereka dengan banyak 
dan mengalahkan mereka di muka bumi ini. " 


(Surah al-Anfal: 67) 


Dan firman-Nya: 



"Jika kamu menemui mereka di dalam peperangan, maka 
burulah mereka sehingga diingati oieh orang-orang yang 
datang kemudian dari mereka. " 


Maksudnya, Allah memberi pilihan kepada Nabi dan 
orang-orang Mu'min mengenai orang-orang 
tawanan. Jika mereka suka, mereka boleh bunuh 
mereka, dan jika mereka suka mereka boleh 
memperhamba-abdikan mereka, dan jika mereka suka 
mereka boleh menerima tebusan dari mereka. Abu 
'Ubayd merasa ragu-ragu tentang kata-kata "Dan jika 
mereka suka mereka boleh memperhamba-abdikan 
mereka". (Yakni pendapat memperhamba-abdikan 
orang-orang, tawanan itu adalah diragui terbit dari 
Ibn 'Abbas, kerana itu kami abaikannya. Tentang 


(Surah al-Anfal: 57) 

Maka semua ayat-ayat ini mungkin menjadi hukum 
yang tetap berkuatkuasa yakni tidak dimansukhkan, 
kerana Allah Ta'ala telah memerintah Nabi s.a.w. 
supaya membunuh mereka dengan banyak dan 
mengalahkan mereka dan melarang beliau menawan 
mereka melainkan setelah dihancurkan kekuatan 
mereka, dan hukum sedemikian adalah berlaku ketika 
bilangan kaum Muslimin sedikit dan bilangan kaum 
Musyrikin ramai. Apabila kaum Musyrikin dibunuh 
dengan banyak dan dikalahkan, maka haruslah 

mereka dibiarkan hidup. Inilah yang sewajibnya 
menjadi hukum yang tetap apabila didapati keadaan 
yang serupa dengan keadaan yang dialami oleh 
orang-orang Islam di permulaan Islam. (Menurut 
pendapat kami, perintah membunuh orang-orang 
Musyrikin di mana sahaja mereka berada itu adalah 
khusus dengan kaum Musyrikin di Semenanjung 
Tanah Arab sahaja, sedangkan nas dalam Surah 
Muhammad ini adalah nas yang umum. Oleh itu 
apabila musuh-musuh itu telah dibunuh dengan 
banyaknya dan dikalahkan, maka bolehlah mereka 
dijadikan tawanan. Inilah yang dilakukan oleh 
khalifah-khalifah selepas Rasulullah s.a.w. dan selepas 
turunnya Surah Bara'ah(at-Taubat). Mereka tidak 
membunuh tawanan-tawanan itu melainkan dalam 
keadaan-keadaan yang tertentu sahaja yang akan 
dijelaskan kemudian). 


• Adapun firman Allah: 



"(Setelah itu terserahlah kepada kamu) sama ada 
membebaskan mereka atau menerima tebusan dari 
mereka. "(4) 

m 

Pengertian zahir ayat ini menghendaki salah satu 
dari dua perkara iaitu pembebasan atau penerimaan 
tebusan dan ayat ini menolak hukum boleh 
membunuh tawanan. Ulama' Salaf telah berselisih 
mengenai hukum membunuh tawanan ini. Kami telah 
diceritakan oleh Hajjaj dari Mubarak ibn Fudhalah dari 
al-Hassan bahawa dia makruhkan membunuh orang- 
orang tawanan dan katanya: "Bebaskannya atau 
terima tebusan darinya." Dan kami telah diceritakan 
oleh Ja'far katanya: Kami telah diceritakan oleh Abu 
'Ubayd katanya: Kami telah dikhabarkan oleh 

Husyaym katanya: Kami telah dikhabarkan oleh As'ath 
katanya: "Aku bertanya 'Ata' mengenai hukum 
membunuh tawanan, katanya: Aku bertanya al-Hasan 
jawabnya: Lakukanlah terhadapnya sebagaimana 

yang telah dilakukan oleh Rasulullah s.a.w. terhadap 
orang-orang tawanan Perang Badar iaitu bebaskan 
mereka atau terima tebusan dan mereka. Di 
riwayatkan dari Ibn Umar bahawa telah dibawa 
kepadanya salah seorang pembesar negeri Istakhar 
supaya ia membunuhnya, tetapi ia enggan 
membunuhnya dan membaca ayat: 



"(Setelah itu terserahlah kepadamu) sama ada membebaskan 
mereka atau menerima tebusan dari mereka. "(4) 

Diriwayatkan juga dari Mujahid dan Muhammad ibn 
Sirin bahawa dimakruhkan membunuh orang 
tawanan. Dan kami telah meriwayatkan dari al-Suddi 
bahawa ayat: 



"(Setelah itu terserahlah kepada kamu) sama ada 
membebaskan mereka atau menerima tebusan dari 
mereka" (4) 


telah dimansukhkan dengan ayat: 



"Bunuhlah orang-orang Musyrikin di mana sahaja kamu 
dapati mereka. " 


(Surah at-Taubat: 5) 


Riwayat yang sama telah diriwayatkan dari Ibn 
Jurayj. Kami telah diceritakan oleh Ja'far katanya: 
Kami telah diceritakan oleh Abu 'Ubayd katanya: 
Kami telah diceritakan oleh Hajjaj dari Ibn Jurayj 
katanya: Ayat ini mansukh. Dan katanya: Rasulullah 
s.a.w. telah membunuh 'Uqbah ibn Abu Mu'ayt pada 
hari Peperangan Badar. Kata Abu Bakr: Para Fuqaha' 
al-Amsar telah bersebulat kata di atas hukum boleh 
membunuh orang tawanan. Kami tidak mengetahui 
adanya perselisihan pendapat di antara mereka 
mengenai hukum ini. Ada khabar-khabar yang 
mutawatir yang menceritakan Rasulullah s.a.w. telah 
membunuh 'Uqbah ibn Abu Mu'ayt dan an-Nadhr ibn 
al-Harith selepas mereka ditawan pada hari 

Peperangan Badar. Pada hari Peperangan Uhud, 
beliau telah membunuh Abu 'Izzah seorang penyair 
setelah ia ditawan. Dan beliau telah membunuh Bani 
Qurayzah setelah mereka bersetuju dengan keputusan 
Sa'd ibn Mu'az, lalu mereka dibunuh dan keturunan 
mereka ditawan, dan beliau telah membebaskan az- 
Zubayr ibn Bata di antara mereka. Beliau telah 
menakluk Khaybar sebahagiannya secara damai dan 
sebahagian pula dengan kekerasan. Beliau telah 
mengenakan syarat ke atas Ibn Abu aI-Haqiq supaya 
ia tidak menyembunyikan sesuatu apa pun, tetapi 
setelah terdedah perbuatan khianatnya 
menyembunyikan sesuatu beliau terus 
membunuhnya. Beliau telah menakluk Makkah dan 
memerintah supaya dibunuh Hilal ibn Khatal, Miqyas 
ibn Hubabah, Abdullah ibn Abu Sarh dan lain-lain 
lagi, dan beliau bersabda: "Bunuhlah mereka 

walaupun kamu dapati mereka sedang bergantung 
pada kelambu-kelambu Ka'bah. Beliau telah 
membebaskan penduduk Makkah dan tidak 
merampas harta benda mereka. Telah diriwayatkan 
dari Soleh ibn Kaysan dari Muhammad ibn Abdur- 
Rahman dari bapanya Abdur-Rahman ibn 'Auf 
bahawa ia mendengar Abu Bakr as-Siddik berkata: 
"Aku bercita-cita pada hari aku membawa al-Fuja'at, 
aku tidak membakarnya dan aku telah membunuhnya 
dengan cepat atau aku telah membebaskannya 
dengan cepat." Dari Abu Musa bahawa beliau telah 
membunuh Dihqan as-Sus setelah dia memberikan 
keamanan terhadap satu kumpulan yang Dihqan as- 
Sus tentukan nama-nama mereka, tetapi Dihqan 
lupakan namanya sendiri dalam senarai keamanan, 
lalu Abu Musa pun membunuhnya. Inilah athar yang 
mutawatir dari Nabi s.a.w. dan dari para sahabatnya 
tentang hukum boleh bunuh orang tawanan dan 
boleh dibiarkan mereka hidup. Para Fuqaha' al-Amsar 
telah mencapai kata sepakat dalam perkara ini. 
(Hukum boleh bunuh orang tawanan ini tidak diambil 
dari nas AI-Qur'an, tetapi diambil dari tindakan 
Rasulullah s.a.w. dan setengah-setengah sahabatnya. 

Penyiasatan terhadap kes-kes yang berlaku, tindakan 
bunuh itu telah memberi gambaran bahawa tindakan 
itu dilakukan dalam kes-kes yang tertentu sahaja, 
dengan erti di sana ada sebab-sebab yang tertentu 
bagi tindakan bunuh itu bukannya semata-mata 
kerana tawanan itu boleh dibunuh dan ditawan. 
Misalnya an-Nadhr ibn al-Harith dan 'Uqbah ibn Abu 
Mu'ayt, kedua-duanya mempunyai pendirian istimewa 
dalam menyakiti dan mengganggu Rasulullah s.a.w. 
dan da'wahnya. Begitu juga halnya dengan Abu 
'Izzah penyair itu. Bani Qurayzah juga mempunyai 
situasi yang khusus, apabila mereka bersetuju untuk 
menerima apa sahaja keputusan Sa'd ibn Mu'az 
sebelum itu. Demikianlah kita dapati dalam semua 
kes-kes bunuh itu mempunyai sebab-sebab yang 
tertentu yang mengasingkan kes-kes ini dari 
peraturan umum yang dijelaskan oleh ayat: 



"(Setelah itu terserahlah kepada kamu) sama ada 
membebaskan mereka atau menerima tebusan dari 
mereka. ")( '4) 

• Hanya mereka berselisih pendapat mengenai 
hukum tebusan tawanan. Menurut sahabat-sahabat 
kami (ahli-ahli fikah Hanafi), tawanan itu tidak boleh 
ditebus dengan harta. Tawanan dari ahlil-Harbi tidak 
boleh dijual supaya mereka tidak kembali menjadi 
kafir Harbi. Ujar Abu Hanifah: Orang-orang tawanan 
itu juga tidak boleh ditebus dengan tawanan-tawanan 
Islam dan tidak boleh sekali-kali dikembalikan mereka 
menjadi kafir Harbi. Ujar Abu Yusuf dan Muhammad: 
Tidak mengapa tawanan-tawanan Islam ditebus 
dengan tawanan-tawanan Musyrikin. • Pendapat ini 
juga sama dengan pendapat ath-Thauri dan al-Auza'i. 
Ujar al-Auza'i pula: Tidak mengapa dijualkan 

tawanan-tawanan perempuan dari ahlil-Harbi, tetapi 
tawanan-tawanan lelaki tidak boleh dijual melainkan 
mereka dijadikan tebusan untuk membebaskan 
orang-orang Islam. Ujar al-Muzani dari as-Syafi'i: 
Pemerintah boleh membebaskan lelaki-lelaki yang 
ditawan atau menjadikan mereka sebagai penebus. 
Adapun hujah-hujah para Ulama' yang membolehkan 
tawanan-tawanan itu ditebus dengan' tawanan- 
tawanan islam dan dengan harta, ialah firman Allah: 



"(Setelah itu terserahlah kepada kamu) sama ada 
membebaskan mereka atau menerima tebusan dari 
mereka" (4) 

kerana pengertian zahir ayat ini membolehkan 
tebusan itu dilakukan dengan harta dan dengan 
tawanan orang-orang Islam, juga tindakan Nabi s.a.w. 
sendiri yang telah menerima tebusan tawanan- 
tawanan Peperangan Badar dengan harta. Mereka 
mengharuskan ditebuskan dengan tawanan-tawanan 
Muslimin berdasarkan riwayat ibn al-Mubarak dari 
Ma'mar dari Ayub dari Abu Qilabah dari Abul- 
Muhallab dari 'Imran ibn Husayn katanya: Kaum 


Thaqif telah menawan dua orang lelaki dari sahabat 
Rasulullah s.a.w. dan sahabat-sahabat Rasulullah 
s.a.w. telah menawan seorang lelaki dari Bani Amir 
ibn Sa'sa'at. Tiba-tiba Rasulullah s.a.w. lalu dekatnya 
dan dia sedang diikat, lalu ia memanggil beliau, 
Rasulullah s.a.w. pun datang menemuinya dan ia 
terus bertanya beliau: "Mengapa saya ditahan?" 
Jawab beliau: "Dengan sebab kesalahan sekutu- 
sekutu yang berikat setia dengan engkau I" Lelaki 
tawanan itu berkata: "Tetapi saya ini seorang 
Muslim." Beliau pun menjawab: "Jika engkau 

membuat pengakuan ini semasa engkau bebas 
tentulah engkau mendapat segala kejayaan." 
Kemudian Rasulullah s.a.w. berlalu dari situ, tetapi 
lelaki itu terus memanggil beliau sekali lagi dan beliau 
pun berpatah balik menemuinya. Lelaki itu berkata: 
"Saya lapar, tolong berikan makanan kepada saya. 
Jawab Nabi s.a.w. "Ini keperluanmu." Kemudian Nabi 
s.a.w. menebuskan lelaki itu dengan dua tawanan 
Islam yang ditawan oleh kaum Thaqif. (Hujah pihak- 
pihak yang mengatakan tawanan itu boleh ditebus 
lebih kuat dalam penilaian kami dari hujah-hujah 
sahabat-sahabat Imam al-Jassas yang berselisih 
pendapat dalam masalah boleh atau tidak membayar 
tebusan dengan harta atau dengan tawanan orang- 
orang Islam). 


• Imam al-Jassas telah mengakhiri ulasannya dalam 
masalah ini dengan mentarjihkan sahabat-sahabatnya 
dari Ulama 1 Hanafi katanya: Adapun nas yang 
menyebut pembebasan dan penerimaan tebusan dan 
nas hadith mengenai tawanan-tawanan Perang Badar 
itu adalah dimansukhkan dengan firmannya: 




"Bunuhlah orang-orang Musyrikin di mana sahaja kamu . 
jumpai, tawanlah mereka, kepungkanlah mereka dan awasi 
mereka di setiap tempat intipan, jika mereka bertaubat dan 
mendirikan soiat dan mengeluarkan zakat, maka berilah 
kebebasan bergerak kepada mereka. " 


(Surah at-Taubat: 5) 


Kami telah riwayatkan pendapat ini dari as-Suddi 
dan Ibn Jurayj. Firman Allah Ta'ala: 

"Perangilah orang-orang yang tidak beriman kepada Allah 
dan tidak beriman kepada hari Qiamat, dan tidak 
mengharamkan apa yang telah diharamkan Allah dan Rasui- 
Nya dan tidak beragama dengan agama yang benar iaitu 
dari orang-orang yang dikurniakan kitab (Yahudi dan 
Kristian) sehingga mereka membayar jizyah dengan patuh 
dan merendahkan diri. " 

(Surah at-Taubat: 29) 

Kedua-dua ayat tersebut mengandungi hukum 
wajib memerangi orang-orang kafir sehingga mereka 
masuk Islam atau membayar jizyah, sedangkan 
tebusan tawanan dengan harta atau lainnya adalah 
bertentangan dengan hukum itu. Ahli-ahli tafsir dan 
para rawi athar-athar adalah sependapat bahawa 
Surah Bara'ah adalah diturunkan selepas Surah 
Muhammad. Oleh itu wajiblah hukum yang tersebut 
dalam Surah Bara'ah itu memansukhkan hukum 
tebusan yang tersebut di dalam surah yang lain 
(sebelum ini telah dijelaskan bahawa hukum 
membunuh orang-orang Musyrikin di Semenanjung 
Tanah Arab. Hukum tersebut adalah khusus untuk 
mereka sahaja. Adapun orang-orang Musyrikin lain 
yang berada di luar Semenanjung Tanah Arab, maka 
boleh diterima bayaran jizyah dari mereka 
sebagaimana diterima jizyah dari orang-orang Ahlil- 
Kitab. Penerimaan jizyah ketika menyerah diri tidak 
menafikan adanya tawanan-tawanan yang jatuh ke 
tangan orang Islam sebelum mereka menyerah diri. 
Oleh itu, apakah hukum bagi tawanan-tawanan yang 
seperti ini? Kami berpendapat mereka boleh 
dibebaskan apabila Imam (pemerintah) berpendapat 
tindakan itu mendatangkan muslihat yang baik, dan 
boleh juga mereka ditebus dengan harta atau dengan 
tawanan orang-orang Islam apabila keadaan kaum 
mereka masih kuat dan belum mahu menyerahkan 
diri dan membayar jizyah. Tetapi apabila mereka 
bersetuju tunduk untuk membayar jizyah, maka 
masalah ini dengan sendiri berakhir. Ini merupakan 
satu kes yang lain. Pendeknya hukum tawanan ini 
terus berkuatkuasa dalam keadaan-keadaan yang 
tidak berakhir dengan persetujuan membayar jizyah). 

Kesimpulan yang kami capai ialah ayat ini ( \L\1 
^Jj) merupakan nas yang tunggal yang 
mengandungi orang-orang tawanan, dan nas-nas 
yang lain adalah mengandungi hukum bagi kes-kes 
yang lain yang bukan kes orang-orang tawanan. Ayat 
ini merupakan dasar yang tetap bagi masalah 
tawanan. Tindakan yang dilakukan di luar kehendak 
ayat ini adalah dilakukan kerana menghadapi kes-kes 
yang tertentu dan keadaan-keadaan yang sementara 
sahaja. Misalnya tindakan membunuh setengah- 
setengah tawanan adalah dilakukan dalam kes-kes 
perseorangan yang mungkin selama-lamanya boleh di 
dapati contoh-contoh yang sama. Mereka yang 
dibunuh itu telah pun dikira bersalah sebelum mereka 
ditawan bukannya dibunuh kerana semata-mata 
mereka keluar untuk berperang. Contohnya seorang 
pengintip telah ditawan, lalu ia dihukum bunuh atas 


kesalahan mengintip bukannya kerana ia seorang 
tawanan. Penawanannya di sini hanya merupakan 
satu cara untuk menangkapnya sahaja. 

Mengenai masalah memperhambakan orang-orang 
tawanan, kami telah menerangkan di berbagai-bagai 
tempat yang lain di dalam tafsir ini bahawa 
perhambaan itu adalah dituju untuk menghadapi 
keadaan-keadaan antarabangsa yang wujud di zaman 
itu dan untuk menghadapi adat resam peperangan 
umumnya. Tentulah tidak mungkin bagi Islam 
melaksanakan nas umum (fl '4 ^ &A) ini ke atas 

semua kes, sedangkan ketika itu musuh-musuh Islam 
masih meneruskan amalan memperhambakan orang- 
orang Islam yang ditawan mereka. Kerana itu 
Rasulullahrs.a.w. telah melaksanakan nas ini ke atas 
setengah-setengah kes, iaitu beliau membebaskan 
setengah-setengah tawanan tanpa tebusan dan 
menjadikan setengah-setengah mereka sebagai 
bayaran tebusan untuk membebaskan tawanan- 
tawanan islam dan setengah-setengahnya pula 
diminta membayar tebusan dengan harta. Dan dalam 
kes-kes yang lain pula tawanan-tawanan itu 
diperhambakan untuk disesuaikan dengan keadaan- 
keadaan yang wujud di zaman itu yang tidak dapat 
diselesaikan ‘dengan tindakan yang lain dari 
perhambaan. 

Apabila berlaku semua pihak telah bersetuju untuk 
tidak memperhamba-abdikan orang-orang tawanan, 
maka Islam akan kembali semula kepada dasarnya 
yang tunggal dan positif iaitu membebaskan 
tawanan-tawanan itu tanpa tebusan atau menerima 
tebusan dari mereka, kerana keadaan-keadaan yang 
memerlukan kepada tindakan perhambaan itu telah 
berakhir. Pendeknya tindakan memperhamba-abdikan 
tawanan itu bukannya tindakan pasti dan bukan 
menjadi salah satu dasar dalam melayani orang-orang 
tawanan di dalam Islam. 

Pendapat ini kami ambil dengan berpandukan nas 
Al-Qur'an yang tegas dan berpandukan hasil kajian 
keadaan-keadaan, kedudukan dan peristiwa-peristiwa 
yang telah berlaku. Semoga Allah taufikkan kita 
kepada pendapat yang betul. 

Eloklah difahami bahawa sebab saya cenderung 
kepada pendapat ini ialah kerana nas-nas Al-Qur'an 
dan kajian-kajian peristiwa-peristiwa dan suasananya 
menyokong pendapat ini, bukannya kerana timbul 
dalam hati saya bahawa masalah perhambaan ini 
telah menjadi suatu tuduhan dan kerana itu saya 
berusaha untuk membersihkan Islam dari tuduhan itu. 
Fikiran yang seperti ini tidak pernah terlintas di dalam 
hati saya. Andainya Islam berpendapat begitu, maka 
sudah tentu pendapat itulah yang baik kerana tiada 
seorang pun yang mengetahui budi bahasa sanggup 
mendakwa bahawa pendapat-nya adalah lebih baik 
dari pendapat Allah. Saya hanya mengikut nas Al- 
Qur'an dan semangatnya, dan saya cenderung 
kepada pendapat itu dengan berpandukan kepada 
saranan-saranan dan tujuan-tujuan nas Al-Qur'an iaitu 
memerangi orang-orang kafir, memancung leher 

mereka dan menawan mereka, dan kepatuhan 
mengikuti hukum tawanan ini dalam melayani 
tawanan-tawanan perang sehingga peperangan itu 
tamat di antara Islam dengan musuh-musuhnya itu 
merupakan dasar umum yang kekal kerana jihad akan 
berterusan sehingga hari Qiamat, sehingga seperti 
sabda Rasulullah s.a.w. agama Allah mencapai 
kedudukan yang setinggi-tingginya. 

♦ jJc 

(Pentafsiran ayat-ayat 4 - 6) 

Allah tidak sekali-kali mentakiifkan perintah ini dan 
tidak sekali-kali mewajibkan jihad ini ke atas orang- 
orang yang beriman kerana ia berkehendak kepada 
pertolongan mereka untuk mengalahkan orang-orang 
kafir, kerana Allah S.W.T. memang berkuasa untuk 
membinasakan mereka secara langsung, malah taklif 
itu merupakan ujian Allah untuk menguji para hamba- 
Nya satu sama lain, iaitu ujian yang akan menentukan 
darjah dan martabat mereka di sisi Allah: 



" Demikianlah (perintah Allah), dan jika Allah kehendaki 
nescaya Dia membinasakan mereka (tanpa peperangan ), 
tetapi Allah hendak menguji kamu satu 'sama lain. Dan 
orang-orang yang dibunuh kerana Sabiluilah, maka Allah 
tidak akan mensia-siakan amalan mereka (4). Allah akan 
memberi hidayat kepada mereka dan memperbaiki keadaan 
mereka (5). Dan memasukkan ke dalam Syurga yang telah 
diperkenalkannya kepada mereka. "(6) 

Orang-orang yang kafir dan menghalangkan orang 
lain dari agama Allah di muka bumi di setiap zaman, 
adalah terdiri dari penguasa-penguasa yang zalim, 
pelampau dan perosak yang muncul dengan pakaian- 
pakaian ganas dan angkuh dan memperlihatkan diri 
mereka kepada diri mereka sendiri dan kepada 
pengikut-pengikutnya yang sesat sebagai orang-orang 
yang penuh berkuasa dan kuat. Mereka adalah 
segelintir makhluk Allah yang hidup di atas sebiji debu 
yang dipanggil bumi yang terletak di antara berbagai- 
bagai planet, bintang-bintang, gugusan bintang, 
galaksi-galaksi dan berbagai-bagai alam yang tidak 
diketahui bilangannya dan batas keluasannya 

melainkan Allah. Semuanya berada di angkasa raya 
dan kelihatan seperti titik-titik yang kecil yang hampir- 
hampir tidak nyata. Tiada yang memegang, 

mengumpul dan menyusun semua cakerawala ini 
melainkan Allah. 

Kumpulan penguasa-penguasa yang zalim ini serta 
pengikut-pengikut mereka, bahkan seluruh penduduk 
bumi ini semuanya tidak pun sampai sebesar semut- 


semut yang kecil, malah tidak pun sampai sebesar 
debu-debu yang diterbangkan bayu-bayu yang 
lembut, malah tidak sampai menjadi sesuatu apa pun 
apabila mereka berdiri di hadapan kekuatan Allah. 

Allah S.W.T. hanya menggunakan orang-orang 
yang beriman apabila dia memerintah mereka supaya 
memancung leher orang-orang kafir dan menawan 
mereka sebagai tabir qudrat kuasa-Nya sahaja. Jika 
Aliah kehendaki. Dia akan membinasakan orang- 
orang kafir itu secara terang-terangan sebagaimana 
Dia telah membinasakan setengah-setengah kaum 
yang kafir dengan banjir besar, bahana yang kuat dan 
angin ribut yang dahsyat, malah Dia berkuasa 
membinasakan mereka tanpa sebab-sebab ini 
semuanya, tetapi Allah menghendaki kebaikan 
kepada para hamba-Nya yang Mu'min apabila Dia 
menguji mereka, mendidik mereka, membetulkan 
keadaan hidup mereka dan memberi kemudahan 
kepada mereka untuk mendapat kebajikan-kebajikan 
yang besar. 

Allah mahu menguji orang-orang Mu'min dan di 
dalam ujian ini dia membangkitkan daya-daya tenaga 
dan arah-arah tujuan yang paling mulia yang terdapat 
di dalam diri manusia. Dan tidak ada perasaan yang 
paling mulia dalam hati seseorang dari perasaan 
memandang tinggi dan mahal terhadap agama Allah 
yang benar yang diimaninya sehingga ia sanggup 
berjihad untuk mempertahankannya, lalu ia 
membunuh dan dibunuh. Dia tidak menyerah diri 
dalam menegakkan agama Allah yang benar kerana 
dia hidup dengan agama ini dan kerana agama ini. 
Dia tidak sanggup hidup tanpa agama ini dan tidak 
ingin hidup di bawah naungan yang lain dari naungan 
agama ini. 

Allah mahu mendidik orang-orang Mu'min. Dia 
mengeluarkan dari hati mereka segala keinginan dan 
segala kecintaan terhadap harta benda dunia yang 
fana yang sukar dilepaskan mereka, Dia menguatkan 
segala kelemahan dan menyempurnakan segala 
kekurangan yang terdapat dalam diri mereka, di 
samping menolakkan segala kepalsuan dan kecacatan 
sehingga ia dapat meletakkan semua keinginan- 
keinginannya di sebelah neraca dan sahutannya 
kepada panggilan Allah untuk berjihad di sebelah 
neraca yang satu lagi dan seluruh cita-cita dan 
harapannya ditumpukan kepada Allah dan 
keredhaan-Nya. la memberatkan neraca sahutannya 
kepada panggilan jihad dan meringankan neraca 
keinginan-keinginannya. Allah mengetahui bahawa 
orang-orang yang beriman telah diberi pilihan dan 
mereka telah memilih da'wah Allah, dan mereka telah 
dididik dan mereka telah mengenal jalan Allah. 
Mereka tidak bertindak membuta tuli, tetapi mereka 
bertindak setelah membuat penilaian dan pemilihan 
yang hemat. 

Allah mahu memperbaiki keadaan mereka, kerana 
dengan menghadapi kesukaran-kesukaran di dalam 
perjuangan Sabiluilah dan mencabar maut dalam 

setiap pertempuran itu membiasakan seseorang 
memandang kecil kepada bahaya maut yang 
menggerunkan iaitu bahaya maut yang menyebabkan 
ramai, manusia terpaksa membuat pengorbanan yang 
banyak, iaitu mengorbankan kehormatan diri, akhlak, 
ukuran-ukuran dan nilai-nilai mereka untuk 
menghindarkan diri mereka dari bahaya itu, 
sedangkan ianya kecil sahaja kepada orang-orang 
yang telah biasa menghadapinya sama ada mereka 
terselamat darinya atau bertembung dengannya. 
Begitu juga bertawajjuh kepada Allah pada setiap kali 
menghadapi bahaya maut itu memberi kesan yang 
besar kepada jiwa manusia sama dengan kesan karan 
elektrik kepada tubuh badan. Hati dan jiwa di waktu 
itu seolah-olah dituang semula dalam acuan yang 
baru dan menjadikannya jernih, hening, suci, bersih 
dan baik. 


Ini adalah sebab-sebab yang zahir untuk 
memperbaiki masyarakat manusia melalui kepimpinan 
para Mujahidin yang mempunyai jiwa yang bersih dari 
segala kecintaan kepada harta benda dunia dan 
hiasannya yang indah, kerana kepada mereka hidup 
di dunia ini menjadi begitu kecil ketika mereka 
mengharungi bahaya maut kerana Sabilullah. Di 
dalam hati mereka tiada sesuatu yang dapat 
melalaikan mereka dari Allah dan dari cita-cita 
mendapatkan keredhaan-Nya. Apabila kepimpinan 
masyarakat berada di tangan para Mujahidin, maka 
seluruh bumi dan penghuni-penghuninya akan 
menjadi baik. Mereka tidak akan menyerahkan panji- 
panji kepimpinan ini kepada kepimpinan kekufuran, 
kesesatan dan kerosakan kerana mereka telah 
membeli panji-panji itu dengan darah dan nyawa. 
Mereka telah mengorbankan segala sesuatu yang 
dikasihi dan segala sesuatu yang mahal untuk 
menerima panji-panji ini bukan untuk diri mereka, 
tetapi untuk Allah. 

Setelah itu Allah memberi kemudahan-kemudahan 
kepada orang-orang yang akan dikurniakan kebajikan 
supaya mereka dapat mencapai keredhaan-Nya dan 
balasan-Nya yang tidak terhingga. Dan Allah juga 
memberi kemudahan-kemudahan kepada mereka 
yang akan ditimpakan akibat yang buruk itu supaya 
mereka bebas melakukan maksiat-maksiat yang 
menimpakan kemurkaan Allah dan ‘azab seksa-Nya. 
Setiap orang diberi kemudahan menuju ke arah 
kemudahan yang telah diciptakan Allah untuknya 
iaitu mengikut ilmu Allah yang mengetahui segala 
rahsia hatinya. 

Oleh itu Al-Qur'an mendedahkan nasib kesudahan 
orang-orang yang terbunuh Fi Sabilillah: 



"Demikianlah (perintah Allah), dan jika Aliah kehendaki 
nescaya Dia membinasakan mereka (tanpa peperangan ) t 
tetapi Allah hendak menguji kamu satu sama lain. Dan 
orang-orang yang dibunuh kerana Sabilullah , maka Allah 
tidak akan mensia-siakan amalan mereka. (4) Allah akan 
memberi hidayat kepada mereka dan memperbaiki keadaan 
mereka. (5) Dan memasukkan ke dalam Syurga yang telah 
diperkenalkannya kepada mereka. "(6) 

Amalan Para Syuhada Selepas Gugur 
Di Medan Pertempuran 

Amalan-amalan mereka tidak akan disia-siakan iaitu 
berlainan dari amalan-amalan orang-orang kafir yang 
disia-siakan Allah dan dibatalkan pahalanya. Amalan 
orang-orang yang mati syahid itu adalah amalan- 
amalan yang mendapat hidayat Allah menyampaikan 
kepada Allah dan terikat dengan Allah. Dan dari 
sumber inilah terbitnya amalan-amalan mereka, dan 
terbitnya jihad mereka untuk mempertahankan 
agama yang benar dan menuju kepadanya, oleh 
sebab itu amalan-amalan itu kekal, kerana kebenaran 
itu kekal tidak hilang. 

Kemudian kita berdiri, pula di hadapan hakikat yang 
agung, iaitu hakikat hayat para Syuhada yang gugur 
kerana Sabilullah. Hakikat ini telah dijelaskan sebelum 
ini di dalam firman-Nya: 



"Janganlah kamu berkata kepada orang-orang yang 
terbunuh kerana Sabilullah itu mati, bahkan mereka hidup, 
tetapi kamu sahaja yang tidak sedar. " 


(Surah aI-Baqarah: 1 54) 

Tetapi di sini, hayat para Syuhada itu ditayangkan 
dengan gambaran yang baru, iaitu gambaran hayat 
yang terus berkembang subur di jalan keta'atan, 
hidayat, ketulusan dan kesucian, iaitu jalan yang telah 
dijalani mereka semasa mereka berpisah dari hidup 
dunia ini: 



"Aliah akan memberi hidayat kepada mereka dan 
memperhaiki keadaan mereka. "(S) 

Maksudnya, Allah terus memelihara dan menjaga 
para Syuhada yang gugur itu dengan memberikan 
hidayat yang berlanjutan kepada mereka, 
memperbaiki keadaan mereka dan membersihkan 
jiwa mereka dari saki-baki kekotoran bumi, atau 
menjadikannya bertambah murni dan jernih supaya 
sesuai dengan kemurnian, kejernihan dan 
kegemilangan alam al-Mala'ul-A'la yang dinaiki 
mereka. Pendeknya hayat para Syuhada selepas mati 
mereka adalah hayat yang terus berkembang subur di 
jalan-Nya dan tidak putus-putus kecuali mengikut 
pandangan penghuni bumi yang dilindungi hijab, 
hayat yang sentiasa dibela dan dijaga oleh Allah di 
alam al-Mala'ul-A'la. Hayat yang semakin banyak 
menerima hidayat Allah, semakin murni dan semakin 

gemilang, iaitu hayat yang terus berkembang subur di 
bawah naungan dan pemeliharaan Aliah. 

Dan akhirnya Allah melaksanakan janji-Nya kepada 
mereka; 



"Dan memasukkan mereka ke dalam Syurga yang telah 
diperkenalkannya kepada mereka . "(6) 


Ada sebuah hadith yang menerangkan bagaimana 
Allah memperkenalkan Syurga kepada para Syuhada. 
Hadith ini diriwayatkan oleh Imam Ahmad di dalam 
musnadnya katanya: Kami telah diceritakan oleh Zaid 
ibn Namr ad-Dimasyqi, kami telah diceritakan oleh ibn 
Thauban dari bapanya dari Makhul dari Kathir ibn 
Murrah dari Qais al-Juzami (seorang yang termasuk 
dalam golongan sahabat) katanya: Sabda Rasulullah 
s.a.w.: 

t 4-0 6 jla 3 J j\ JJLP i jh * J 

"Orang yang mati syahid dikurniakan enam perkara pada 
titisan pertama darahnya iaitu diampunkan segala 
kesalahannya . Dia diperlihatkan tempat duduknya di ‘dalam 
Syurga. Dia dikahwinkan dengan bidadari dia diamankan 
dari ketakutan yang paling besar dan diselamatkan dari 
'azab kubur dan disalutkan dengan pakaian iman. " 


Hadith ini hanya diriwayatkan oleh Imam Ahmad 
seorang sahaja dan beliau telah meriwayatkan sebuah 
hadith yang lain yang hampir sama tujuannya dengan 
hadith ini. Dan di dalam hadith itu telah dinyatakan 
bagaimana orang yang mati syahid itu diperlihatkan 
tempat duduknya di dalam Syurga. Hadith ini itelah 
dikeluarkan oleh at-Tirmizi dan disahihkan oleh Ibn 
Majah. 

Inilah cara Allah memperkenalkan Syurga kepada 
para Syuhada yang gugur kerana agama-Nya. Dan 
Syurga inilah penghabisan hidayat yang berkembang 
subur itu dan penghabisan perbaikan keadaan yang 
dimulakan selepas mereka meninggalkan dunia, juga 
penghabisan bagi perkembangan hayat mereka dan 
kebaikan mereka di sisi Allah. 


3 c * * * * 


(Pentafsiran ayat-ayat 7 - 9) 

Di dalam suasana kemuliaan, yang dikurniakan 
kepada para Syuhada dan di dalam suasana 
keredhaan dan pemeliharaan Allah dan di dalam 
suasana kejayaan mereka mencapai martabat yang 
tinggi inilah Aliah menggalakkan orang-orang yang 
beriman supaya tulus ikhlas kepada-Nya dan berusaha 
menolong memperkembangkan agama-Nya di dalam 
kehidupan mereka, di samping berjanji memberi 
kemenangan dan mengukuhkan kedudukan mereka 
di dalam perjuangan serta berjanji menimpakan 


kecelakaan dan kesesatan kepada musuh-musuh 
mereka yang juga menjadi musuh-Nya: 



"Wahai orang-orang yang beriman! Jika kamu menolong 
agama Allah nescaya Allah akan menolong kamu dan 
meneguhkan kedudukan kamu (7) Dan orang-orang yang 
kafir ; maka kecelakaan disediakan untuk mereka dan Aliah 
menyesatkan amalan-amalan mereka. "(8) 

Bagaimanakah orang-orang Mu’minin hendak 
menolong Allah dengan, melaksanakan syarat-syarat- 
Nya supaya mereka dapat mencapai kemenangan dan 
kedudukan yang kukuh dalam perjuangan yang telah 
dijanjikan kepada mereka? 

Syarat Allah yang pasti disempurnakan di dalam hati 
mereka ialah tulus ikhlas kepada-Nya tanpa 
mensyirikkan-Nya dengan sesuatu sama ada syirik 
zahir atau syirik khafi dan tanpa memohon 
pertolongan kepada sesiapa dan sesuatu apa di 
samping Allah, dan hendaklah Allah itu lebih dicintai 
olehnya dari dirinya sendiri dan dari segala sesuatu 
yang disayanginya, dan hendaklah ia berpandu 
dengan hukum-hukum Allah dalam mengendalikan 
kegemaran-kegemarannya, keinginan-keinginannya, 
gerak diamnya, tindakan-tindakan zahir dan tindakan- 
tindakan sulitnya dan seluruh kegiatannya. Itulah erti 
menolong Allah di alam hati. 


Allah telah menurunkan syari'at dan agama untuk 
kehidupan manusia, iaitu syari'at yang ditegakkan di 
atas dasar-dasar, ukuran-ukuran, nilai-nilai dan 
kefahaman yang tertentu terhadap seluruh alam 
buana dan kehidupan. Menolong Allah terlaksana 
melalui tindakan menolong mempertegakkan syari'at- 
Nya dan menjadikannya sebagai hakim dalam seluruh 
bidang kehidupan manusia tanpa sebarang 
pengecualian. Inilah erti menolong Allah di alam 
kenyataan. 


Marilah kita berhenti sebentar pada firman Allah 
Ta'ala: 




"Demikianlah (perintah Allah), dan jika Allah kehendaki, 
nescaya Dia membinasakan mereka (tanpa peperangan ) f 
tetapi Allah hendak menguji kamu satu sama lain. Dan 
orang-orang yang dibunuh kerana Sabiiullah, maka Allah 

tidak akan mensia-siakan amalan mereka (4). Allah akan 
memberi hidayat kepada mereka dan memperbaiki keadaan 
mereka (5). Dan memasukkan ke dalam Syurga yang telah 
diperkenalkannya kepada mereka (6). Jika kamu menolong 
agama Allah i, nescaya Allah akan menolong kamu. "(7) 

Dalam kedua-dua keadaan ini iaitu mati dibunuh 
dan berjuang menolong agama Allah adalah kedua- 
duanya disyaratkan kerana Allah dan kerana 
Sabiiullah. Syarat ini amat jelas dan terang, tetapi ia 
dilindungi oleh berbagai-bagai kekeliruan apabila 
'aqidah itu menyeleweng di kalangan setengah- 
setengah generasi, apabila kata-kata mati syahid, para 
Syuhada dan jihad itu menjadi kata-kata yang rendah 
dan murah dan apabila pengertiannya telah terpesong 
dari pengertian-pengertiannya yang betul. 

Tiada jihad, tiada mati syahid dan tiada Syurga 
melainkan apabila jihad itu semata-mata kerana 
Sabiiullah sahaja, melainkan apabila pertolongan itu 
semata-mata untuk agama Allah yang tersemat di 
dalam hati dan terbukti di dalam cara hidup. 

Tiada jihad, tiada mati syahid dan tiada Syurga 
melainkan apabila matlamat jihad itu untuk 
meninggikan agama Allah supaya syari'at-Nya dan 
cara hidup yang dibawa oleh-Nya itu menguasai 
seluruh hati, akhlak, tingkahlaku, peraturan dan 
undang-undang hidup manusia. 

Dari Abu Musa r.a. katanya: 

^ J * 9 

(J LUJI 4ul ya Jl2i ? 4 jI 

"Rasulullah s. a. w. telah ditanya mengenai seorang lelaki 
yang berperang kerana menunjukkan keberanian i, dan 
seorang lagi berperang kerana kebanggaan , dan seorang 
pula berperang kerana ria'. Manakah di antara peperangan - 
peperangan itu yang dikatakan berperang kerana Sabiiullah? 
Jawab beliau: Barang siapa yang berperang supaya agama 
Allah menjadi tinggi maka dialah yang berperang kerana 
Sabiiullah." 4 

Di sana tidak ada panji-panji yang lain dan tidak ada 
matlamat yang lain bagi perjuangannya melainkn 
panji-panji dan matlamat Fi Sabilillah. Inilah sahaja 
perjuangan yang wajar mendapat balasan Syurga, 
bukannya panji-panji, nama-nama dan matlamat- 
matlamat yang digembar-gemburkan oleh kefahaman 
generasi-generasi yang sesat. 

Perhatian yang jelas ini patutlah disedari dan 
difahami oleh para penda'wah. Mereka pastilah 
membersihkan perjuangan da'wah di dalam jiwa 
mereka dari segala tujuan-tujuan yang 
bercampuraduk yang tersemat di dalam jiwa mereka 
sebagai hasil dari pemikiran masyarakat hidup mereka 
dan hasil dari kefahaman generasi-generasi yang 


sesat Mereka janganlah sekali-kali 
mencampuradukkan panji-panji mereka dengan 
mana-mana panji-panji yang lain dan 
mencampuradukkan kefahaman mereka dengan 
mana-mana kefahaman yang asing dari tabi'at 
'aqidah Islam. 

Tiada jihad melainkan jihad untuk meninggikan 
agama Allah, iaitu meninggikannya di dalam jiwa dan 
dhamir, meninggikannya dalam akhlak dan 
tingkahlaku, meninggikannya di dalam undang- 
undang peraturan, meninggikannya di dalam 
hubungan dan pertalian dalam semua bidang hidup. 
Selain dari perjuangan ini, maka perjuangan- 
perjuangan yang lain bukanlah untuk Allah tetapi 
untuk syaitan. Selain dari jihad ini, maka di sana tiada 
pahala mati syahid, tiada balasan Syurga dan tiada 
pertolongan dari Allah dan tiada pengurniaan 
kedudukan yang kukuh dalam perjuangan, malah 
perjuangan itu adalah hasil dari kekeliruan, 
penyelewengan dan kefahaman yang salah. 

Apabila golongan yang bukan dari golongan 
penda'wah merasa sukar untuk membersihkan jiwa 
mereka dari kekeliruan, kefahaman yang salah dan 
penyelewengan, maka tidak kurang pula sukarnya 
kepada golongan penda'wah untuk membersihkan 
jiwa mereka, perasaan-perasaan dan kefahaman 
mereka dari lojik pemikiran masyarakat hidup mereka 
yang tidak sesuai dengan syarat Allah yang amat jelas 
itu. 

Itulah syarat Allah di atas orang-orang yang 
beriman, sedangkan janji Allah pula kepada mereka 
ialah Dia akan mengurniakan kemenangan dan 
kedudukan yang kukuh dalam perjuangan. Dan Allah 
tidak memungkiri janji-Nya. Dan apabila janji-Nya 
terlewat seketika, maka itu adalah satu tundaan yang 
telah ditentukan kerana sesuatu hikmat yang lain 
yang akan terlaksana bersama-sama terlaksananya 
kemenangan dan kedudukan yang kukuh dalam 
perjuangan itu. 5 

Kemudian marilah kita berhenti sebentar 
memperhatikan ungkapan: 

"Nescaya Allah akan menolong kamu dan meneguhkan 
kedudukan kamu. "(7) 

Sekali imbas tentulah difikirkan bahawa keteguhan 
kedudukan dalam peperangan itu pastilah lebih 
dahulu wujud sebelum mencapai kemenangan kerana 
keteguhan itu sebab kemenangan. Ini memang betul, 
tetapi di dalam ayat ini keteguhan kedudukan dalam 
perjuangan itu disebut selepas kemenangan. Ini 
membayangkan bahawa yang dimaksudkan dengan 
keteguhan di sini ialah keteguhan dengan makna 
yang lain iaitu keteguhan memelihara kemenangan 


. Lihat tafsir Surah al~Hajj pada finnan-Nya .yJ$ /A 5i 

4 Di keluarkan oleh Asy-Syaikhan dan Abu Daud f At-Tirmizi dan > ^ 9^ G - l 

An-Nasa'i. 

dan komitmen-komitmennya, kerana kemenangan 
bukanlah penghabisan perjuangan di antara 
kekufuran dan keimanan dan di antara kebenaran 
dan kesesatan. Kemenangan itu mempunyai 
komitmen-komitmennya di dalam jiwa dan di dalam 
alam kenyataan, iaitu mereka yang menang itu jangan 
sombong dan lupa daratan dengan kemenangan itu 
dan jangan lalai dan cuai menjaga kemenangan itu. 
Ramai orang yang teguh menempuh kesusahan dan 
penderitaan dalam perjuangan, tetapi sedikit sahaja 
orang yang teguh ketika menerima ni'mat 
kemenangan dan kesenangan. Kebaikan hati dan 
keteguhannya berpegang dengan kebenaran selepas 
mencapai kemenangan itu merupakan satu lagi darjat 
yang dicapai mereka di sebalik kemenangan itu. 
Barang kali inilah yang dimaksudkan oleh ungkapan 
ayat itu, Waliahu a'lam. 



"Dan orang-orang yang kafir, maka kecelakaan disediakan 
untuk mereka dan Allah menyesatkan amalan-amalan 
mereka. "(8) 

Ini adalah balasan sebaliknya dari babasan 
kemenangan dan keteguhan kedudukan dalam 
perjuangan. Do'a yang mengutuk orang-orang kafir 
itu merupakan keputusan Aliah menimpakan 
kecelakaan, kehampaan dan kekecewaan ke atas 
mereka. Penyesatan amalan-amalan ialah kehilangan 
dan kemusnahannya, selepas itu mensia-siakan segala 
amalan mereka. 



"Balasan sedemikian ialah kerana mereka hencikan wahyu 
yang telah diturunkan Allah , lalu Allah hapuskan pahala 
amalan-amalan mereka. "(9) 


Ayat ini menggambarkan perasaan benci yang 
berkecamuk di dalam hati mereka terhadap Al- 
Qur'an, syari'at dan peraturan hidup yang telah 
diturunkan Allah. Dendam dan kebencian inilah yang 
mendorong mereka kepada kekufuran, kedegilan, 
permusuhan dan perseteruan. Inilah keadaan orang- 
orang yang mempunyai jiwa yang rosak yang 
bencikan ajaran-ajaran agama yang benar dan lurus. 
Jiwa mereka dari awal-awal lagi bercanggah dengan 
ajaran-ajaran agama kerana cara ajaran agama 
berlainan dengan tabi'at jiwa mereka. Orang-orang 
yang berjiwa seperti ini dapat ditemui di segala zaman 
dan tempat. Mereka begitu benci kepada agama ini 
dan segala apa yang ada hubungan dengannya, 
hingga mereka disambar ketakutan sebaik sahaja 
disebutkan agama ini seolah-olah mereka disengat 
kala. Mereka sangaja mengelakkan diri mereka dari 
mendengarnya. Barang kali kita semua dapat 
memperhatikan dengan jelas tindak-tanduk golongan 
manusia yang seperti ini di zaman kita sekarang. 

Akibat bencikan agama yang telah diturunkan Allah 
itu, maka segala amalan mereka telah disia-siakan 
Allah. Kata-kata "-M" merupakan satu kata-kata 


yang memberi satu gambaran khusus mengikut cara 
Al-Qur'an yang menjelaskan sesuatu dengan 
gambaran yang tepat. Erti kata-kata itu (menurut 
salah satu dari pengertiannya) ialah penyakit 
kembung perut yang dihidapi binatang-binatang 
ternakan yang memakan sejenis tumbuhan beracun 
yang membawa maut. Demikianlah juga amalan 
orang-orang yang kafir seolah-olah mengidap 
penyakit kembung dan bengkak perut yang 
menyebabkannya binasa dan sia-sia. Ini adalah satu 
gambaran, pergerakan dan kesudahan yang benar- 
benar sama dengan keadaan orang-orang kafir yang 
bencikan agama yang telah diturunkan Allah. Mereka 
berbangga-bangga dengan amalah-amalan mereka 
yang besar dan kembung seperti perut-perut binatang 
ternakan yang memakan tumbuhan beracun. 

«T* «i> 

5Jv VJV v 

(Pentafsiran ayat-ayat 10-11) 


Kemudian Al-Qur'an memaut leher kaum Musyrikin 
Makkah itu dengan keras supaya memperhatikan 
kebinasaan kaum-kaum sebelum mereka: 



"Tidakkah mereka menjelajah di bumi dan memperhatikan 
bagaimana akibat yang telah menimpa umat-umat yang 
sebelum mereka? Allah telah membinasakan mereka, dan 
orang-orang yang kafir akan menerima akibat-akibat yang 
sama seperti mereka. "(1 0) 

Inilah satu tarikan pemandangan yang 
menggerunkan, penuh dengan bunyi-bunyi yang 
kuat, iaitu pemandangan kaum-kaum yang lampau 
yang telah dibinasakan Aliah, di mana segala sesuatu 
di sekeliling mereka kelihatan binasa dan segala harta 
benda mereka musnah. Yang tinggal hanya runtuhan- 
runtuhan yang bertimbun-timbun dan mereka semua 
binasa di bawah runtuhan-runtuhan itu. Inilah 
gambaran yang dimaksudkan ungkapan ini. 

Dan di hadapan pemandangan kebinasaan yang 
hancur-lebur, Al-Qur'an mengingatkan setiap orang 
kafir yang seperti mereka bahawa kebinasaan yang 
seperti itu sedang menunggu mereka: 



"Dan orang-orang yang kafir akan menerima akibat-akibat 
yang sama seperti mereka. "(1 0) 

Kemudian Al-Qur'an menjelaskan mengapa orang- 
orang kafir itu mendapat kebinasaan dan mengapa 
orang-orang yang beriman mendapat kemenangan 
sebagai satu dasar semulajadi yang tetap: 

"Balasan sedemikian ialah kerana sesungguhnya Allah adalah 
Pelindung orang-orang yang beriman , sedangkan orang- 
orang yang kafir tiada siapa yang menjadi pelindung 
mereka." (i 1) 

Barang siapa yang dilindungi dan ditolongi Allah, 
maka naungan itu cukuplah baginya. Dan segala 
kesusahan yang mungkin menimpanya merupakan 
ujian yang ada kebajikan di sebaliknya dan bukannya 
bererti Allah telah meninggalkannya dan tidak 
menaunginya lagi, dan bukannya bererti Allah telah 
memungkiri janji-Nya untuk menolong para hamba 
yang dinaungi-Nya. Dan barang siapa yang tidak 
dinaungi Allah, maka tiada lagi penaung yang dapat 
menaunginya walaupun ia mengambil seluruh jin dan 
manusia menjadi penaungnya, kerana pada akhirnya 
ia akan binasa dan lemah juga walaupun seluruh alat 
perlindungan dan kekuatan yang diketahui manusia 
terkumpul di dalam tangannya. 

^ ^ fjv 


sebagai balasan kepada keimanan dan kesalihan 
mereka, iaitu balasan yang sesuai dengan ketinggian 
dan keluhuran amalan mereka yang bertolak dari 
keimanan dan kesalihan itu. 

Habuan orang-orang kafir hanya keni'matan hidup 
dunia dan makan minum sahaja: 



"Seperti makannya binatang-binatang ternakan." (i 2) 

Ini adalah satu gambaran hidup yang amat hina 
yang menghilang segala sifat-sifat dan tanda-tanda 
kemanusiaan. Ia menggambarkan cara makan 
binatang yang lahap dan gelojoh, cara keni’matan 
binatang yang kasar tanpa citarasa seni yang halus 
dan tanpa perasaan segan terhadap baik atau buruk. 
Itulah keni'matan bebas lepas yang tidak terkawal, 
tidak memilih, tidak diawasi taqwa dan tidak dikawal 
hati nurani. 


(Pentafsiran ayat 12) 


Habuan Orang-orang Beriman Dan Habuan 
Orang-orang Kafir 


Kemudian AI-Qur'an membandingkan di antara 
habuan keni'matan yang diterima orang-orang yang 
beriman dan habuan yang diterima orang-orang kafir 
setelah ia menjelaskan habuan masing-masing di 
dalam peperangan yang berlaku di antara dua pihak 
itu. 




beriman dan mengerjakan amalan-amalan yang soleh ke 
dalam Syurga-syurga yang mengalir di bawahnya berbagai- 
bagai sungai. Dan orang-orang yang kafir hidup senang- 
lenang (di dunia) dan mereka makan seperti makannya 
binatang-binatang ternakan , sedangkan api Neraka itulah 
tempat kediaman mereka. "(12) 


Orang-orang yang beriman dan mengerjakan 
amalan yang soleh kadang-kadang meni'mati ni'mat- 
ni’mat yang paling baik di dunia ini. Tetapi 
perbandingan di dalam ayat ini ialah perbandingan di 
antara habuan ni’mat hakiki yang agung yang akan 
diterima oleh orang-orang yang beriman iaitu ni’mat 
Syurga di Akhirat dengan habuan ni'mat dunia yang 
dini'mati orang kafir yang tidak akan mendapat apa- 
apa habuan yang lain di Akhirat selain dari habuan 
ni'mat dunia. 


Habuan ni'mat bagi orang-orang yang beriman 
akan diterima mereka dari tangan kemurahan Allah di 
dalam Syurga yang mengalir di bawahnya sungai- 
sungai. Allah akan memasukkan mereka ke dalam 
Syurga. Itulah satu habuan ni'mat yang amat tinggi 
dan luhur yang dikurniakan Allah kepada mereka 


Tetapi ciri haiwaniyah itu wujud pada sifat yang 
berpoya-poya dengan keni'matan dan makan minum 
itu sendiri walaupun seorang itu mempunyai citarasa 
yang halus dan berpengalaman dalam memilih jenis- 
jenis keni'matan sebagaimana yang dapat dilihat pada 
orang-orang yang lahir dan hidup di dalam 
rumahtangga yang mewah dan kaya, tetapi 
pengertian ini tidak dimaksudkan, malah pengertian 
yang dimaksudkan ialah perasaan manusia yang peka 
yang dapat mengawal diri dan kemahuannya. Dia 
mempunyai nilai-nilai khusus terhadap hidup. Dia 
memilih segala sesuatu yang baik di sisi Allah dengan 
kemahuannya yang tidak dapat ditundukkan oleh 
tekanan nafsu keinginan dan tidak dapat dilemahkan 
oleh dorongan kelazatan. Dia tidak menganggapkan 
seluruh hidup ini ialah meja makan dan peluang 
keni'matan tanpa sesuatu matlamat yang lain di 
sebaliknya, la tidak sanggup melakukan apa sahaja 
sama ada diboleh atau tidak dibolehkan oleh syarak. 

Sifat-sifat pokok yang membezakan di antara 
manusia dan haiwan ialah manusia mempunyai iradat, 
matlamat dan kefahaman atau wawasan tertentu 
terhadap hidup yang ditegakkan di atas dasar- 
dasarnya yang betul yang diterima dari Allah Tuhan 
yang menciptakan hayat. Apabila sifat-sifat ini tidak 
wujud, maka hilanglah sifat-sifat pokok yang 
membezakan jenis manusia, iaitu sifat-sifat yang 
kerananya manusia dimuliakan Allah. 

«1» «1« ^1^ 

’J’ 


(Pentafsiran ayat 13) 

Kemudian siri perbandingan-perbandingan itu 
diselangi oleh satu kenyataan supaya mereka melihat 
dan memikirkan negeri Makkah yang telah 
menghalau Rasulullah s.a.w., sambil membandingkan 
di antara negeri Makkah dengan negeri-negeri yang 
lebih kuat darinya: 

"Dan betapa banyaknya negeri-negeri (yang penduduknya) 
lebih kuat dari (penduduk) negerimu (Muhammad) yang 
telah menghalau engkau, yang Kami telah binasakan mereka 
dan tiada siapa yang menjadi penolong mereka. (13) 

Mengikut riwayat, ayat ini diturunkan di tengah 
jalan di antara Makkah dan Madinah semasa keluar 
berhijrah untuk menyenangkan hati Rasulullah s.a.w. 
dan memperkecilkan kedudukan kaum Musyrikin 
yang bermaharajalela menentang da'wah dan 
menindaskan sahabat-sahabatnya sehingga mereka 
diperintah berhijrah meninggal kampung halaman, 
kaum keluarga dan harta benda mereka untuk 
menyelamatkan 'aqidah mereka. 

* * * * * * 

(Pentafsiran ayat-ayat 14-15) 

Kemudian Al-Qur'an terus membandingkan di 
antara dua kumpulan itu dan memberi sebab 
mengapa Allah S.W.T. menjadi penaung kepada 
orang-orang yang beriman dan memasukkan mereka 
ke dalam Syurga yang mengalir di bawahnya sungai- 
sungai di negeri Akhirat setelah mereka mendapat 
kemenangan dan kemuliaan di dunia. Dan mengapa 
orang-orang yang kafir tidak mempunyai penaung 
dan pelindung hingga menyebabkan mereka terdedah 
kepada kebinasaan di dunia setelah menjalani hidup 
haiwaniyah yang rendah dan terdedah kepada azab 
keseksaan di Akhirat dan hidup kekal di dalam 

Neraka: ^ 

"Apakah orang yang berpegang kepada keterangan yang 
jelas dari Allah Tuhannya itu sama dengan orang yang 
keburukan amalannya telah didandankan syaitan kepadanya 
dan mereka menurut hawa nafsu mereka? (14) 

Itulah perbezaan semulajadi di antara dua kumpulan 
manusia itu. Mereka berbeza dalam cara hidup dan 
perilaku. Orang yang beriman: 

* S' 

"Adalah berpegang kepada keterangan yang jelas dan 
Tuhannya."(14) 

Mereks telah melihat kebenaran dan menQenalinya. 
Mereka mencari keyakinan dari sumber kebenaran itu 
sendiri. Mereka berhubung dengan Allah dan 
menerima segala ajaran dari Allah dengan penuh 
keyakinan, tidak tertipu dan tidak tersesat, sedangkan 
orang-orang yang kafir, amalan-amalan mereka yang 
buruk telah dihiaskan syaitan, kerana itu mereka 
melihat amalan-amalan mereka begitu baik, pada hal 
sebenarnya buruk. Mereka tidak _ dapat melihat 
kebenaran dan tidak mendapat keyakinan. 


"Mereka menurut hawa nafsu mereka"(14) 

tanpa sesuatu peraturan yang menjadi tempat 
ruju'kan mereka, dan tanpa sesuatu dasar yang 
menjadi asas ukuran dan tanpa sesuatu nur yang 
mendedahkan kepada mereka kebenaran dari 

kebatilan. 

Apakah kedua-dua kumpulan ini sama? Mereka 
berbeza dari segi tingkahlaku, cara hidup dan 
keinginan-keinginan, kerana itu mereka tidak 
mungkin sama dari segi penilaian amalan, balasan 

dan kesudahan. 

Ini satu lagi gambaran perbezaan kesudahan di 
antara dua kumpulan itu: 






/ t-/ 

C * w. 



TK 











"Sifat Syurga yang dijanjikan kepada para Muttaqin ialah di 
dalamnya terdapat sungai-sungai dari air yang tidak pernah 
berubah dan sungai-sungai dari susu yang tidak berubah 
rasanya dan sungai-sungai dari Khamar yang lazat bagi para 
peminumnya dan sungai-sungai dari madu yang bertapis. 
Dan mereka juga mendapat di dalam Syurga aneka jenis 
buah-buahan dan menerima keampunan dari Allah Tuhan 
mereka , (apakah penghuni-penghuni Syurga ini) sama 
dengan mereka yang tinggal kekal di dalam Neraka di mana 
mereka diberi minuman air yang mendidih sehingga 
menghancurkan tali-tali perut mereka?"(1 5) 

Gambaran-gambaran ni'mat dan ‘azab secara fizikal 
ini disebut di berbagai-bagai tempat di. dalam Al- 
Qudan. Kadang-kadang ni'mat itu digambarkan 
secara abstrak. Begitu juga gambaran-gambaran 
ni'mat dan ‘azab secara abstrak itu disebut 
berbagai-bagai tempat di dalam Al-Qur an. 

Allah yang menciptakan makhluk manusia itu lebih 
mengetahui dengan tabi'at manusia yang telah 
diciptakan-Nya, lebih mengetahui dengan mana-mana 
cara penjelasan yang berkesan kepada hati mereka 
dan dengan mana-mana cara penerangan yang baik 
untuk mendidik mereka. Juga lebih mengetahui 
dengan bentuk-bentuk kesenangan dan keseksaan 
untuk memberi keni'matan dan ke azaban^ kepada 
mereka. Manusia itu berbagai-bagai jenis. Jiwa 
mereka beraneka ragam dan tabi'at mereka juga 
bermacam corak, dan semuanya bertemu di dalam 
fitrah manusia, kemudian fitrah itu berbeza-beza pula 
mengikut masing-masing individu. Oleh kerana itu 

Allah, S.W.T. memperincikan anekaragam ni'mat dan 
'azab, keni'matan dan keseksaan mengikut ilmu-Nya 
yang sempurna yang mengetahui segala tabi'at para 
hamba-Nya. 

Ada golongan manusia yang boleh dididik dan 
dirangsangkan semangat mereka supaya membuat 
amalan yang baik dan boleh dibalas dengan balasan 
yang memuaskan hati mereka, apabila mereka 
dijanjikan bahawa mereka akan memperolehi sungai- 
sungai yang jernih yang tidak berubah atau sungai- 
sungai susu yang tidak bertukar rasanya atau sungai- 
sungai madu yang bertapis atau sungai khamar yang 
lazat atau anekaragam buah-buahan yang disertakan 
dengan pengurniaan keampunan dari Allah yang 
boleh menjamin keselamatan mereka dari ‘azab api 
Neraka dan menjaminkan perolehan ni'mat-ni'mat di 
dalam Syurga. Pendeknya bagi golongan ini ada cara- 
cara galakan yang sesuai untuk mendidik mereka dan 
ada bentuk-bentuk 'azab yang sesuai untuk 
menyeksakan mereka. 

Ada golongan manusia yang beribadat kepada Allah 
semata-mata kerana didorongkan oleh keinginan 
untuk menyatakan kesyukuran mereka kepada Allah 
atas ni'mat-ni'mat-Nya yang tidak terhingga, atau 
semata-mata kerana mereka cintakan Allah. Mereka 
mendampingkan diri kepada Allah dengan keta'atan- 
keta'atan yang mendekatkan kekasih kepada kekasih, 
atau kerana mereka malu dilihat Allah berada dalam 
keadaan yang tidak disukai Allah, mereka sama sekali 
tidak memikirkan Syurga atau Neraka, ni'mat atau 
'azab. Golongan ini sesuai dididik dengan hanya 
dijanjikan dengan balasan seperti yang diterangkan 
dalam firman-Nya: 



"Sesungguhnya orang-orang yang beriman dan mengerjakan 
amalan yang soleh, Allah Yang Maha Penyayang akan 
mengurniakan kasih mesra kepada mereka. " 


(Surah Maryam: 96) 

Atau cukup untuk mereka jika mereka mengetahui 
bahawa mereka akan berada: 

(m) dLLa JjdSSfj 

"Di majlis penghormatan yang tulen di sisi Tuhan Yang Maha 
Pemilik dan Maha berkuasa. " 

(Surah al~Qamar: 55) 

Telah diriwayatkan dari Rasulullah s.a.w. bahawa 
beliau telah mendirikan solat hingga kedua-dua belah 
kakinya bengkak. Lalu 'Aisyah berkata kepada beliau: 
"Wahai Rasulullah! Apakah anda mendirikan solat 
sampai begini, sedangkan Allah telah mengampun 
segala dosa anda yang telah lepas dan segala dosa di 
belakang hari." Jawab beliau: 


"Wahai 'Aisyah i Apakah tidak wajar aku menjadi seorang 
hamba yang amat bersyukur kepada Tuhannya?" 6 

Ujar Rabi'atul-'Adawiyah, "Apakah jika tidak ada 
Syurga atau Neraka tiada siapa yang mahu 
menyembah Allah dan tiada siapa yang takut kepada- 
Nya?" Beliau pernah menjawab pertanyaan Sufyan 
ath-Thauri yang bertanya, "Apakah hakikat keimanan 
anda?" Jawab beliau: "Aku tidak menyembah-Nya 
kerana takutkan Neraka-Nya dan tidak pula kerana 
cintakan Syurga-Nya. Jika aku berbuat begitu aku 
adalah sama dengan seorang pengambil upah yang 
biadab, sebenarnya aku menyembah Allah kerana 
cintakan-Nya." 

Semua golongan manusia dari bermacam-macam 
jiwa, perasaan dan tabi'at masing-masing boleh 
mendapat apa yang dapat mendidik mereka di bumi, 
dan masing-masing boleh memperolehi balasan yang 
diharapkan di sisi Allah yang sesuai dengan 'selera 
mereka di antara berbagai-bagai balasan itu sama ada 
berupa ni'mat atau 'azab. 

Pada umumnya dapatlah diperhatikan bahawa 
gambaran-gambaran ni'mat dan 'azab itu semakin 
halus dan murni apabila darjah didikan seseorang 
yang mendengar ayat-ayat Al-Qur'an itu semakin 
tinggi dalam masa turunnya Al-Qur'an itu. Ini juga 
bergantung kepada jenis-jenis manusia yang ditujukan 
ayat-ayat Al-Qur'an itu, juga bergantung kepada 
keadaan-keadaan yang dibicarakan oleh ayat-ayat itu. 
Ini semuanya merupakan keadaan-keadaan dan 
contoh-contoh yang berulang-ulang berlaku di dalam 
masyarakat manusia di seluruh zaman. 

Di sini dijelaskan dua jenis balasan. Jenis yang 
pertama ialah balasan berupa sungai-sungai dan 
aneka buah-buahan bersama pengurniaan 
keampunan dari Allah. Jenis yang kedua ialah: 



"(Apakah penghuni-penghuni Syurga ini) sama dengan 
mereka yang tinggal keka! di dalam Neraka , di mana diberi 
minuman air yang mendidih sehingga menghancurkan tali- 
tali perut mereka ? "( 1 5) 

Ini adalah satu gambaran 'azab fizikal yang amat 
dahsyat sesuai dengan suasana surah yang 
membicarakan peperangan dan sesuai dengan 
kekasaran perangai kaum Musyrikin. Mereka berpoya- 
poya dalam keni'matan dan makan minum seperti 
binatang-binatang ternakan. Suasana di sini ialah 
suasana keni'matan yang kasar dan makan minum 
yang kasar, dan balasannya juga kasar iaitu air panas 
yang mendidih dan tali perut yang hancur luluh, iaitu 
tali-tali perut yang pernah melebur dan memamah 
makanan dan seperti binatang-binatang ternakan. 


6 Hadith ini dikeluarkan oleh Muslim dalam Sahihnya dari riwayat 
Abdullah ibn Wahab. 

Tentulah balasan kedua-dua kumpulan itu tidak 
sama sebagaimana mereka tidak sama di dalam 
tingkahlaku dan cara hidup masing-masing. 

* 

Dengan ini tamatlah pusingan pertama dari surah 
ini, iaitu pusingan dari awal-awal ayat lagi dimulakan 
dengan serangan dan terus menyerang dalam 
pertempuran yang tidak berhenti-henti sehingga 
tamat. 

(Kumpulan ayat-ayat 16-31) 




"Dan di antara mereka (yang hadir di majlismu) ialah mereka 
(Munafiqin) yang mendengar perkataanmu sehingga apabila 
mereka keluar dari sisimu mereka berkata kepada orang- 
orang yang telah diberikan ilmu pengetahuan (para sahabat): 
Apakah yang dia (Muhammad) telah katakan sekejap tadi? 
Itulah orang-orang yang Allah tutupkan hati mereka dan 
orang-orang yang menurut hawa nafsu mereka (16). 
Sedangkan orang-orang yang mendapat hidayat , Allah 
menambahkan lagi hidayat kepada mereka dan 
mengurniakan kepada mereka sifat taqwa mereka (17). 
Tidak ada yang ditunggu mereka melainkan hanya Qiamat 
yang akan datang kepada mereka secara mengejut, kerana 
tanda-tandanya sudah pun tiba. Maka apakah gunanya 
kesedaran mereka apabila Qiamat telah datang kepada 
mereka? (18) Oleh itu ketahuilah bahawa sesungguhnya 
tiada Tuhan yang wajar disembah melainkan Allah dan 
pohonkanlah keampunan kepada dosamu dan dosa orang- 
orang yang beriman lelaki dan perempuan \, dan Allah 
mengetahui tempat kamu bergerak dan tempat kamu 
menetap (19). Dan orang-orang yang beriman berkata: 
Alangkah baiknya jika diturunkan satu surah (yang 
mengandungi perintah jihad) dan apabila diturunkan satu 
surah yang muhkamah yang disebutkan di dalamnya 
perintah berperang , engkau dapat melihat orang-orang yang 
mempunyai penyakit (kufur) di dalam hati mereka 
memandang kepadamu dengan mata orang-orang yang 
terbelalak pengsan kerana takutkan mati, maka yang lebih 

baik kepada mereka (20) Ialah ta'at dan mengeluarkan 

perkataan yang baik, dan apabila perintah berperang telah 
ditetapkan dan andainya mereka memperlihatkan keimanan 
mereka yang benar kepada Allah tentulah lebih baik kepada 
mereka (21). Tidakkah mungkin jika kamu berpaling, dari 
Islam kamu kembali melakukan kerosakan di bumi dan 
memutuskan hubungan kekeluargaan (22). Merekalah 
orang-orang yang Allah telah melaknatkan mereka, 
menulikan telinga mereka dan membutakan mata mereka 
(23). Apakah tidak mereka memikirkan isi Al-Qur'an atau 
hati mereka telah terkunci ?" (24) 

"Sesungguhnya orang-orang yang berpatah balik ke 
belakang mereka (kembali kepada kekufuran) setelah 
hidayat itu terserlah kepada mereka , maka syaitanlah yang 
telah memperdayakan mereka dan memanjangkan angan- 
angan mereka (25). Hal sedemikian ialah kerana mereka 
berkata kepada (orang-orang Yahudi) yang bencikan apa 
yang telah diturunkan Allah (kepada Muhammad): Kami 
akan patuh kepada kamu di dalam beberapa urusan , 
sedangkan Aliah mengetahui rahsia-rahsia mereka (26). 
Bagaimana nanti keadaan mereka jika malaikat ('azab) 
mencabut nyawa mereka dan memukul muka dan 
punggung mereka (27). Balasan sedemikian itu ialah kerana 
mereka mengikuti perkara-perkara yang menimbulkan 
kemurkaan Allah dan bencikan keredhaan-Nya. Oleh sebab 
itu Aliah sia-siakan amalan-amalan mereka (28). Apakah 
orang-orang yang mempunyai penyakit di dalam hati mereka 
itu menyangka bahawa Allah tidak akan mendedahkan 
dendam kesumat mereka (terhadap Muhammad dan 
pengikut-pengikutnya)? (29) Dan jika Kami kehendaki 
tentulah Kami memperlihatkan (tembelang) mereka 
kepadamu dan engkau dapat mengenali mereka dengan 
sifat-sifat mereka. Dan sesungguhnya engkau dapat 
mengenali mereka dari gaya tutur kata mereka dan Aliah 
mengetahui segala perbuatan kamu (30). Dan sesungguhnya 
Kami akan menguji kamu sehingga Kami mengetahui 
siapakah orang-orang yang berjihad dan orang-orang yang 
sabar di antara kamu dan sehingga Kami ujikan segala hal 
ehwal kamu' 1 . (31) 

(Latar belakang dan pokok pembicaraan) 

Dalam pusingan ini kita berdepan dengan orang- 
orang Munafiqin dan sikap mereka terhadap 
Rasulullah s.a.w. dan terhadap Al-Qur'an, kemudian 
sikap mereka terhadap jihad yang telah difardhukan 
Allah ke atas umat Muslimin untuk meninggikan 
agama Allah, dan akhir sekali sikap mereka terhadap 
orang-orang Yahudi dan komplot mereka dengan 
kaum Yahudi untuk menjatuhkan Islam dan -kaum 
Muslimin. 

Gerakan nifak ialah gerakan yang timbul di zaman 
Madinah. Gerakan ini tidak wujud di Makkah kerana 
di sana tidak ada sesuatu yang memerlukan kepada 
gerakan ini, sebab orang-orang Islam di Makkah 
berada dalam kedudukan golongan tertindas dan 
tiada seorang pun perlu bermuka-muka atau berpura- 
pura dengan mereka. Tetapi setelah Allah 
menguatkan Islam dan kaum Muslimin dengan 
sokongan suku Aus dan Khazraj di Madinah dan 


setelah Islam berkembang luas di kalangan suku-suku 
dan di merata-rata rumah sehingga tiada sebuah 
rumah pun yang tidak dimasuki Islam, maka 
setengah-setengah golongan yang tidak suka melihat 
Nabi Muhammad s.a.w. dan agama Islam itu menjadi 
kuat dan mencapai kedudukan yang tinggi, 
sementara mereka pula tidak berdaya untuk 
melahirkan permusuhan mereka secara terbuka, maka 
terpaksalah mereka mengambil sikap berpura-pura 
Islam, sedangkan mereka menyimpankan di dalam 
hati mereka perasaan-perasaan benci dan dendam 
kesumat Mereka sentiasa menunggu-nunggu 
peluang untuk membinasakan Rasulullah s.a.w. dan 
sahabat-sahabatnya. Golongan ini diketuai oleh 
Abdullah ibn Ubay ketua Munafiqin yang amat 

terkenal’ 

« 

Kedudukan masyarakat Yahudi di Madinah yang 
mempunyai kekuatan tentera, kekuatan ekonomi dan 
kekuatan organisasi di permulaan zaman Madinah 
dan sikap mereka yang tidak sukakan Nabi 
Muhammad s.a.w., agamanya dan pengikut- 
pengikutnya, merupakan satu kedudukan yang 
memberangsangkan kaum Munafiqin. Kedua-dua 
golongan ini dengan segera telah disatupadukan oleh 
perasaan dendam kesumat yang sama, dan mereka 
pun mula mengadakan pakatan-pakatan sulit dan 
menyebarkan fitnah pesona sebaik sahaja mereka 
mendapat peluang yang sesuai. Apabila masyarakat 
Islam berada di dalam kesusahan, mereka akan 
memperlihatkan permusuhan dan dendam kesumat 
mereka secara terang-terangan, dan jika masyarakat 
Islam berada dalam kesenangan dan aman damai, 
mereka akan melakukan tipu daya mereka di dalam 
gelap. Kerana itu di pertengahan zaman Madinah 
kaum Munafiqin merupakan satu ancaman bahaya 
yang haqiqi kepada Islam dan masyarakat Islam. 

Cerita-cerita orang-orang Munafiq, dengan segala 
tipu daya, komplot-komplot dan tingkahlaku mereka 
yang jahat telah' disebutkan begitu kerap di dalam 
Surah-surah Madinah, begitu juga seringkali disebut 
cerita perhubungan-perhubungan mereka dengan 
masyarakat Yahudi, bagaimana mereka menerima 
arahan-arahan dari mereka, dan bagaimana mereka 
bekerjasama dalam mengaturkan komplot-komplot. 
Dan ayat ini merupakan salah satu tempat di dalam 
Al-Qur'an yang menyebut cerita kaum Munafiqin dan 
kaum Yahudi. 

* # # * * 

(Pentafsiran ayat-ayat 16 - 19 ) 


Kelakuan Kaum Munaflqin Di Majlis Da'wah Nabi s.a.w. 



JUZU' KE-26 


20 SURAH MUHAMMAD C& 


59 


"Dan di antara mereka (yang hadir di majlismu) ialah mereka 
(Munafiqin) yang mendengar perkataanmu sehingga apabila 
mereka keluar dari sisimu mereka berkata kepada orang- 
orang yang telah diberikan ilmu pengetahuan (para sahabat): 
Apakah yang dia (Muhammad) telah katakan sekejab tadi? 
Itulah orang-orang yang Allah tutupkan hati mereka dan 
orang-orang yang menurut hawa nafsu mereka. "(1 6) 

Ungkapan "dan di antara mereka" (ffk*) 

mungkin dimaksudkan dengan kata "mereka" itu 
iaiah orang-orang kafir yang dibicarakan di dalam 
pusingan yang telah lepas dari surah ini, 
memandangkan orang-orang kafir itu pada 
hakikatnya ialah satu golongan orang-orang kafir 
yang tidak dikenalpastikan hakikat diri mereka. Dan di 
dalam ayat ini Allah mendedahkan hakikat mereka. 


Dan mungkin juga yang dimaksudkan ialah orang- 
orang Islam sendiri memandangkan kaum Munafiqin 
itu telah menyeludup di dalam kalangan mereka dan 
berpura-pura menganut Islam bersama-sama mereka. 
Kaum Munafiqin dilayan seperti layanan yang 
diberikan kepada orang-orang Islam mengikut 
keadaan mereka yang zahir. Inilah cara Islam melayani 
orang ramai. 


Tetapi di dalam kedua-dua keadaan ini mereka 
adalah kaum Munafiqin sebagaimana telah dibuktikan 
oleh sifat-sifat dan perbuatan-perbuatan mereka di 
dalam ayat-ayat ini dan ayat-ayat yang berikut. 


Pertanyaan mereka selepas mendengar tabligh 
Rasulullah s.a.w. menunjukkan bahawa mereka 
berpura-pura mendengar dan memberi perhatian 
kepada syarahan Rasulullah s.a.w., sedangkan hati 
mereka lalai dan mengelamun atau hati mereka 
tertutup. Dan pertanyaan ini juga dari satu segi yang 
lain, merupakan sindiran yang halus dan jahat, iaitu 
mereka mahu mengatakan kepada sahabat-sahabat 
yang berilmu itu bahawa apa yang dikatakan oleh 
Muhammad itu tidak dapat difaham sedikit pun, atau 
kata-kata beliau itu kosong sahaja tidak bererti apa- 
apa. Walaupun mereka turut mendengar syarahan 
beliau namun mereka tidak mendapat sesuatu apa 
yang boleh difaham dan dipegang. Malah mereka 
juga mungkin bermaksud dengan pertanyaan itu 
untuk mengejek sahabat-sahabat yang berilmu itu 
kerana mereka telah memberi sepenuh perhatian 
mereka kepada segala apa yang dikatakan oleh Nabi 
Muhammad s.a.w. dan kerana mereka begitu berhati- 
hati memahami makna-maknanya dan menghafaz 
setiap patah perkataannya. Itulah kebiasaan para 
sahabat r.a. Mereka mengambil berat terhadap tiap- 
tiap kalimat yang dituturkan oleh Rasulullah s.a.w. Di 
sini kaum Munafiqin meminta sahabat-sahabat itu 
mengulangi perkataan-perkataan yang mereka 
dengar dari beliau dengan tujuan mengejek dan 
menyenda-nyenda secara terang-terangan atau secara 
halus. Semua kemungkinan-kemungkinan ini 
mendedahkan tabi'at dan perangai mereka yang keji, 
jahat, buta mata hati dan mengikut nafsu: 




"Itulah orang-orang yang Aliah tutupkan hati mereka dan 
orang-orang yang menurut hawa nafsu mereka. "(1 6) 


Sedangkan keadaan orang-orang yang telah 
mendapat hidayat Allah adalah kebalikan dari 
keadaan mereka: 



"Sedangkan orang-orang yang mendapat hidayat Aliah 
menambahkan lagi hidayat kepada mereka dan 
mengurniakan kepada mereka sifat tagwa mereka. "(1 7) 


Tertib kejadian-kejadian di dalam ayat ini menarik 
perhatian misalnya orang-orang yang mendapat 
hidayat adalah bermula dengan menerima hidayat, 
kemudian Aliah membalas mereka dengan 
menambahkan hidayat kepada mereka, kemudian 
membalas mereka dengan taqwa yang lebih 
mendalam dan lebih sempurna lagi. Taqwa ialah 
suatu keadaan hati yang membuat seseorang itu 
selama-lamanya takut kepada kebesaran Allah, 
merasakan Allah sentiasa memperhatikannya, merasa 
bimbang kepada kemurkaan-Nya, sentiasa 
mengharapkan keredhaan-Nya dan merasa serba 
salah dari dilihat Allah dalam keadaan yang tidak 
diredhai-Nya, perasaan peka yang seperti inilah 
dinamakan taqwa. la merupakan balasan yang 
dikurniakan Allah kepada mana-mana hamba-Nya 
yang dikehendaki-Nya, apabila mereka mendapat 
hidayat dan menaruh minat untuk mencapai 
keredhaan Allah. 

Hidayat, taqwa dan perasaan peka adalah keadaan- 
keadaan yang bertentangan dengan keadaan- 
keadaan nifaq, buta mata hati dan lalai yang 
diterangkan di dalam ayat yang silam. 

Kerana itu selepas menarik perhatian kepada 
hakikat ini, Al-Qur'an kembali menceritakan tentang 
kaum Munafiqin yang buta mata hati dan lalai. 
Mereka keluar dari majlis Rasulullah s.a.w. tanpa 
mengingatkan sesuatu apa yang memberi manfa'at 
dan hidayat kepada mereka atau sesuatu yang 
memberangsangkan hati mereka kepada taqwa dan 
mengingatkan mereka kepada Hisab dan balasan 
Allah yang menunggu manusia di Akhirat. 



"Tidak ada yang ditunggu mereka melainkan hanya Qiamat 
yang akan datang kepada mereka secara mengejut kerana 
tanda-tandanya sudah pun tiba. Maka apakah gunanya 
kesedaran mereka apabila Qiamat telah datang kepada 
mereka?"(18) 

Ayat ini merupakan satu tarikan yang kuat yang 
mengeluarkan orang-orang yang lalai dari kelalaian 
mereka sama seperti seorang pemabuk yang ditarik 
leher bajunya dan goncang-goncangkan dengan 
keras. 

Apakah yang ditunggu-tunggu mereka yang lalai 
itu? Mereka menghadiri majiis-majlis tabligh 
Rasulullah s.a.w. dan keluar darinya tanpa mengingat 
sesuatu apa pun. 



"Tidak ada yang ditunggu mereka melainkan hanya Qiamat 
yang akan datang kepada mereka secara mengejut "(1 8) 

Mereka akan dikejutkan Qiamat yang berlaku secara 
tiba-tiba, sedangkan mereka berada di dalam 
kelalaian. 

Tiada apa lagi yang ditunggu mereka melainkan 
hanya Qiamat sahaja: 



"Kerana tanda-tandanya sudah pun tiba. "(18) 

Kelahiran Rasul yang terakhir merupakan alamat 
Qiamat yang paling besar dari alamat-alamatnya yang 
lain, la merupakan amaran terakhir bahawa masa 
Qiamat itu telah hampir. Rasulullah s.a.w. telah 
bersabda: 

4pL*J| j Ui 

"Aku dibangkitkan , sedangkan jarak kedatangan Qiamat itu 
adalah seperti jarak di antara dua jari ini." 

Sambil beliau menunjukkan kepada dua jarinya iaitu 
jari telunjuk dan jari hantu yang mengiringinya, 7 

Dan jika perjalanan masa itu telah pun berlalu 
begitu lama sejak dibangkitkan Rasul yang akhir itu, 
tetapi perhitungan hari di sisi Allah berlainan dengan 
perhitungan hari di sisi kita. Dalam perhitungan Allah, 
syarat-syarat Qiamat yang pertama itu telah pun ada. 
Oleh itu tidak sepatutnya bagi setiap orang yang 
berakal hidup dalam kelalaian sehingga ia dikejutkan 
Qiamat yang datang secara tiba-tiba, kerana di waktu 
itu ia tidak berdaya lagi untuk sedar dan mengambil 
pengajaran: 



"Apakah gunanya kesedaran mereka apabila Qiamat telah 
datang kepada mereka? "(18) 

Ini adalah satu goncangan yang kuat untuk 
menyedarkan orang-orang yang lalai dari kelalaian 
mereka. Dan goncangan yang kuat ini adalah sesuai 
dengan sifat surah yang keras ini. 

Kemudian Al-Qur'an menunjukkan perintahnya 
kepada Rasulullah s.a.w dan kepada orang-orang 
yang mendapat ■ hidayat dan bertaqwa supaya 
-mengikuti jalan yang lain, iaitu jalan ilmu 
pengetahuan, zikir dan istighfar, juga jalan menyedari 
bahawa Allah sentiasa memerhatikan mereka dan 
mengetahui segala keadaan mereka dengan ilmu-Nya 
yang sempurna dan meliputi segala-galanya. Dan 


7 Dikeluarkan oleh Bukhari dan Muslim dari Sahal ibn Sa'ad r. a. 


dengan kepekaan yang seperti itulah sepatutnya 
mereka hidup menunggu Qiamat dengan penuh 
waspada dan bersedia: 



"Oleh itu ketahuilah bahawa sesungguhnya tiada Tuhan 
yang wajar disembah melainkan Allah dan pohonkanlah 
keampunan kepada dosamu dan dosa orang-orang yang 
beriman lelaki dan perempuan dan Allah mengetahui tempat 
kamu bergerak dan tempat kamu menetap." (1 9) 

•Ini merupakan arahan supaya mengingati hakikat 
utama yang menjadi asas perjuangan Rasulullah s.a.w. 
dan pengikut-pengikutnya iaitu: 



"Ketahuilah bahawa sesungguhnya tiada Tuhan yang wajar 
disembah melainkan Allah. "(19) 

Berdasarkan kepada ilmu pengetahuan yang kukuh 
mengenai hakikat ini yang telah tersemat di dalam 
hati itu, maka dimulakan pula dengan satu arahan 
yang lain: 



"Dan pohonkanlah keampunan kepada dosamu. "(19) 

Walaupun Rasulullah s.a.w. telah diampunkan dosa- 
dosanya yang dahulu dan yang kemudian, tetapi 
inilah kewajipan hamba yang Mu'min, yang 
mempunyai perasaan yang peka yang selama-lamanya 
merasa dirinya tidak sempurna atau lemah dari 
memenuhi kewajipan-kewajipannya walau 
bagaimanapun kuatnya ia berusaha, la merasa 
bahawa istighfar itu walaupun ia telah diampun 
merupakan zikir dan kesyukuran terhadap 
keampunan Allah. Di samping itu ajaran ini 
merupakan ajaran yang berterusan kepada mereka 
yang tinggal selepas Rasulullah s.a.w. dari mereka 
yang mengetahui darjat beliau di sisi Allah dan 
melihat bagaimana beliau di arah berzikir dan 
berisfighfar untuk dirinya sendiri kemudian untuk para 
Mu'minin dan Mu'minat, dan menyedari bahawa do'a 
beliau adalah do'a yang diperkenankan Allah. Dengan 
demikian dapatlah mereka merasa bahawa Rasul yang 
mulia ini adalah ni'mat Allah yang amat besar kepada 
mereka dan merasa betapa besarnya limpah kurnia 
Allah kepada mereka apabila Allah mengarahkan 
Rasul-Nya agar beristighfar untuk mereka supaya 
mereka mendapat keampunan-Nya. 


Sentuhan terakhir dari arahan itu ialah: 



"Dan Aliah mengetahui tempat kamu bergerak dan tempat 
kamu menetap."(1 9) 

Di sini hati Mu'min merasa aman tenteram dan 
dalam waktu yang sama merasa takut. Aman 
tenteram kerana menyedari bahawa dia berada di 
dalam pemeliharaan Allah di mana sahaja dia 
bergerak atau menetap. Merasa takut kerana ia sedar 
bahawa Allah mengetahui segala hal ehwalnya dan 
segala rahsianya. 

Ayat ini memberi didikan supaya sentiasa sedar dan 
waspada, sentiasa peka, sentiasa takut dan bimbang. 

* * * * * * 


(Pentafsiran ayat-ayat 20 - 24) 


Kemudian Al-Qur'an menggambarkan sikap orang- 
orang Munafiq terhadap jihad dan perasaan takut, 
cemas dan pengecut yang berkecamuk di dalam hati 
mereka ketika mereka difardhukan Allah supaya 
berjihad. Al~Qur'an mendedahkan isi hati mereka dan 
mendedahkan apa yang akan berlaku kepada mereka 
jika mereka terus bersikap talam dua muka dan jika 
mereka tidak menunjukkan sikap yang ikhlas, tidak 
menyahut seruan Allah dan tidak memperlihatkan 
keimanan yang benar ketika difardhukan jihad: 


i 







jika kamu berpaling dari Islam kamu kembali melakukan 
kerosakan di bumi dan memutuskan hubungan 
kekeluargaan (22). Merekalah orang-orang yang Allah telah 
mela'natkan mereka , menulikan telinga mereka dan 
membutakan mata mereka (23). Apakah tidak mereka 
memikirkan isi Al-Qur'an atau hati mereka telah 

terkunci? "(24) 


Sikap Kaum Munafiqin Apabila Difardhukan Jihad 


Cita-cita orang yang beriman supaya Allah 
menurunkan satu surah Al-Qur'an yang baru itu dapat 
diertikan sama ada cita-cita itu merupakan semata- 
mata hasrat mereka untuk mendapatkan satu surah 
yang baru dari Al~Qur ; an yang amat dicintai mereka, 
kerana mereka mendapat bekalan baru yang amat 
disukai mereka dari setiap surah yang baru, atau cita- 
cita itu merupakan harapan mereka untuk 
mendapatkan satu surah yang menjelaskan sesuatu 
yang berhubung dengan kewajipan-kewajipan 
berjihad dan menerangkan sesuatu yang berhubung 
dengan persoalan peperangan yang mengusutkan 
fikiran mereka, kerana itu mereka berkata: 



" Alangkah baiknya jika diturunkan satu surah."(20) 





"Dan apabila diturunkan satu surah yang muhkamah"(20) 


yang tegas tidak menerima sebarang ta'wilan: 

" Yang disebutkan di dalamnya perintah berperang" (20) 



" Dan orang-orang yang beriman berkata : Alangkah baiknya 
jika diturunkan satu surah (yang mengandungi perintah 
jihad) dan apabila diturunkan satu surah yang muhkamah 
yang disebutkan di dalamnya perintah berperang , _ engkau 
dapat melihat orang-orang yang mempunyai penyakit (kufur) 
di dalam hati mereka memandang kepadamu dengan mata 
orang-orang yang terbelalak pengsan kerana takutkan mati 

maka yang lebih baik kepada mereka (20) Ialah ta'at dan 

mengeluarkan perkataan yang baik f dan apabila perintah 
berperang telah ditetapkan dan andainya mereka 
memperlihatkan keimanan mereka yang benar kepada Allah 
tentulah lebih baik kepada mereka (21). Tidakkah mungkin 


yakni perintah mewajibkan berperang atau 
keterangan mengenai hukum orang-orang yang tidak 
ikut berperang atau keterangan mengenai sesuatu 
yang berhubung dengan peperangan: 



"Engkau dapat melihat orang-orang yang mempunyai 
penyakit di dalam hati mereka. "(20) 

Inilah salah satu sifat orang-orang . Munafiq. 
Keteguhan hati mereka hilang. Tabir ria' mereka 
tersingkap. Ketakutan dan kelemahan jiwa mereka 
terdedah apabila menghadapi perintah berjihad. 
Mereka kelihatan berada dalam satu keadaan yang 
memalukan lelaki-lelaki yang digambarkan oleh Al- 
Qur'an dengan satu gambaran yang amat menarik, 
unik dan hidup seolah-olah dapat dilihat di hadapan 

mata: 



"Engkau dapat melihat orang-orang yang mempunyai 
penyakit (kufur) di dalam hati mereka memandang 

kepadamu dengan mata orang yang terbelalak pengsan 
kerana takutkan mati."(20) 

Ungkapan Al-Qur'an ini tidak dapat ditiru dan tidak 
dapat diterjemahkan kepada bahasa yang lain, la 
menggambarkan ketakutan hingga ke tahap gelisah, 
menggambarkan kelemahan hati hingga ke tahap 
menggigil dan menggambarkan sikap pengecut 
hingga ke tahap pengsan. Di samping itu ungkapan 
ini tetap merupakan satu ungkapan yang tiada tolok 
bandingnya, penuh dengan bayang dan gerak yang 
mengasyikkan imaginasi. la adalah sebuah gambaran 
abadi bagi jiwa manusia yang pengecut yang tidak 
berpegang kepada keimanan, kepada fitrah yang 
benar dan kepada perasaan silu malu ketika 
menghadapi keadaan bahaya. Itulah sifat jiwa yang 
sakit dan munafiq. 

Ketika mereka berada dalam keadaan takut, 
pengecut, lemah dan runtuh semangat, datanglah 
da'wah iman menghuiurkan bekalan yang dapat 
menguatkan 'azam dan memberanikan hati jika 
mereka sanggup menerimanya dengan penuh 
keikhlasan: 



" Maka yang lebih baik kepada mereka ialah ta'at dan 
mengeluarkan perkataan yang baik. Dan apabila perintah 
berperang telah ditetapkan dan andainya mereka 
memperlihatkan keimanan mereka yang benar kepada Aliah 
tentulah lebih baik bagi mereka. "(20-2 1 ) 

Ya, ini lebih baik kepada mereka dari menunjukkan 
tembelang, sifat pengecut, gelisah dan talam dua 
muka. Lebih baik bagi mereka menunjukkan keta'atan 
dan mengucapkan perkataan yang baik, iaitu ta'at 
dan patuh berserah kepada Allah dengan hati yang 
tenang dan melaksanakan perintah-Nya dengan 
penuh kepercayaan dan mengeluarkan perkataan 
yang baik yang membayangkan kebersihan perasaan, 
kelurusan hati dan kesucian dhamir. Lebih baik bagi 
mereka apabila peperangan telah ditetapkan dan 
apabila mereka menghadapi jihad menunjukkan 
keimanan yang benar kepada Allah dengan penuh 
'azam dan penuh perasaan supaya Allah 
memberanikan hati mereka dalam perjuangan, 
meneguhkan tekad mereka, mengukuhkan 
kedudukan mereka, memudahkan kesulitan-kesulitan 
mereka dan memperkecilkan bahaya pertempuran 
yang dipandang mereka sebagai momok yang hendak 
menelan mereka, dan seterusnya supaya Allah 
mengurniakan kepada mereka salah satu dari dua 
kebajikan yang paling besar iaitu keselamatan dan 
kemenangan, atau mati syahid dan Syurga. Inilah 
yang lebih baik dilakukan mereka dan inilah bekalan 
yang dibekalkan keimanan, la menguatkan 'azam, 
memberanikan hati, menghilangkan ketakutan dan 
menggantikan kegelisahan dengan perasaan tenang 
dan tenteram. 


Di tengah-tengah pembicaraan mengenai kaum 
Munafiqin ini, Al-Qur'an berpaling kepada mereka 
dan berbicara secara langsung dengan mereka, iaitu 
mengancam mereka dan mengingatkan mereka 
bahawa mereka akan ditimpa malapetaka yang buruk 
jika mereka terus dihanyutkan oleh perbuatan nifaq 
mereka hingga kembali semula kepada kekufuran dan 
tercabutnya tabir Islam yang tipis di mana mereka 
berlindung di sebaliknya: 



" Tidakkah ^ mungkin jika kamu berpaling dari islam kamu 
kembali melakukan kerosakan di bumi dan memutuskan 
hubungan kekeluargaan?"(22) 


Ungkapan "Tidakkah mungkin" ( f w Ja) ini 

membayangkan sesuatu akibat yang diduga dari 
tindak-tanduk kaum Munafiqin itu. Al-Qur'an 
mengingatkan mereka. Awaslah! Kamu akan kembali 
semula kepada keadaan jahiliyah yang telah dihayati 
kamu itu, kamu akan kembali melakukan kerosakan 
di bumi dan memutuskan hubungan kekeluargaan 
sebagaimana keadaan kamu di zaman jahiliyah 
dahulu. 

Selepas tarikan perhatian dan amaran yang 
mengejutkan itu Al-Qur'an kembali berbicara 
mengenai kaum Munafiqin jika mereka kembali 
kepada keadaan yang telah diperingatkan kepada 
mereka itu: 



"Merekalah orang-orang yang Allah telah melaknatkan 
mereka , menulikan telinga mereka dan membutakan mata 
mereka. (23) Apakah tidak mereka memikirkan isi A!-Qur'an 
atau hati mereka telah terkunci? "(24) 

Maksudnya, orang-orang yang terus hidup dengan 
penyakit kekufuran dan nifaq sehingga akhirnya 
berpaling terus dari agama Islam yang mereka anuti 
secara zahir sahaja tanpa memperlihatkan keimanan 
yang benar dan keyakinan yang kukuh itu, maka: 



"Merekalah orang-orang yang Allah meia'natkan 
mereka" (23) 

yakni Allah mengusir mereka dan menghijabkan 
mereka dari hidayat-Nya: 



"Menulikan telinga mereka dan membutakan mata 
mereka. "(23) 

Yakni mereka bukannya tidak mempunyai telinga 
dan mata, tetapi mereka tidak menggunakannya atau 
mereka tidak menggunakan daya berfikir di sebalik 

mendengar dan melihat itu, hingga pancaindera- 
pancaindera ini tidak lagi berfungsi dan menjalankan 
fungsi-fungsinya. 

Kemudian Al-Qur'an bertanya mengecam: 



"Apakah tidak mereka memikirkan isi Al-Qur'a n "(24) 

sedangkan memikirkan isi Al~Qur'an itu 
mencerahkan pandangan, mencurahkan nur hidayat, 
menggerakkan perasaan, memberangsangkan hati, 
membersihkan dhamir dan membuat roh menjadi 
segar dan berseri-seri dengan cahaya yang gemilang. 



"Atau hati mereka telah terkunci? "(24) 

Dan menyebabkan ia terhijab dari Al-Qurtan dan 
nur hidayat, kerana hati yang terkunci itu samalah 
dengan kunci-kunci yang dikunci, la boleh 
menahankan kemasukan udara dan cahaya. 

VJW ^ ^ ^ ^ 

(Pentafsiran ayat-ayat 25-28) 

Kemudian Al-Qurtan terus menggambarkan 
keadaan orang-orang Munafiq dan menerangkan 
sebab mengapa mereka berpaling dari keimanan 
setelah mereka menghampirinya. Dan dari penjelasan 
itu ternyatalah bahawa sebabnya ialah kerana mereka 
telah mengadakan komplot-komplot dengan orang- 
orang Yahudi dan berjanji patuh kepada rancangan 
jahat yang diaturkan mereka: 



"Sesungguhnya orang-orang yang berpatak balik ke 
belakang mereka (kembali kepada kekufuran) setelah 
hidayat itu terserlah kepada mereka , maka syaitanlah yang 
telah memperdayakan mereka dan memanjangkan angan- 
angan mereka (25). Hal sedemikian ialah kerana mereka 
berkata kepada (orang-orang Yahudi) yang bencikan apa 
yang telah diturunkan Allah (kepada Muhammad): Kami 
akan patuh kepada kamu di dalam beberapa urusan , 
sedangkan Allah mengetahui rahsia-rahsia mereka. "(2 6) 

Ayat ini melukiskan keadaan orang-orang 
Munafiqin yang meninggalkan Islam setelah 
kebenarannya terserlah kepada mereka, la melukiskan 
keadaan itu dengan satu gambaran yang bergerak, 
iaitu gerak orang yang berpatah balik ke belakang, 


kemudian ia mendedahkan rahsia di sebaliknya, iaitu 
mereka berpatah balik ke belakang kerana didorong 
oleh godaan dan bisikan syaitan yang telah 
memperdayakan mereka. Dan dengan demikian 
terdedahlah rahsia mereka sejelas-jelasnya lahir dan 
batin yang selama ini disembunyikan mereka. 
Kemudian ia menerangkan sebab mengapa mereka 
dikuasai syaitan hingga ke peringkat yang membawa 
mereka berpatah balik dari hidayat Islam setelah 
mereka mengenalinya. 



"Hal yang sedemikian ialah kerana mereka berkata kepada 
(orang-orang Yahudi) yang bencikan apa yang telah 
diturunkan Allah (kepada Muhammad): Kami akan patuh 
kepada kamu di dalam beberapa u rusa n." (26) 


Orang-orang Yahudi di Madinah merupakan orang- 
orang yang pertama menaruh perasaan benci kepada 
apa yang telah diturunkan Allah kepada Muhammad 
kerana selama ini mereka berharap rasul yang akhir 
dan penamat sekalian rasul itu dibangkitkan dari 
kalangan mereka. Mereka mengharapkan 
kemenangan ke atas orang-orang yang kafir dengan 
kelahiran seorang nabi yang akan memimpin mereka, 
meneguhkan kedudukan mereka di bumi dan 
mengembalikan kerajaan dan kekuasaan mereka, 
tetapi apabila Allah telah memilih Rasul-Nya yang 
akhir dari keturunan Ibrahim yang bukan dari zuriat 
Yahudi, maka mereka pun terus menaruh perasaan 
benci terhadapnya, sehingga apabila Rasul itu 
berpindah ke Madinah, mereka tidak sukakan 
perpindahan itu, kerana perpindahan itu telah 
menggugatkan saki-baki kedudukan mereka di sana. 
Oleh sebab inilah mereka telah memusuhinya sejak 
permulaan Hijrah lagi. Mereka melancarkan perang 
tipu daya dan fitnah pesona ketika mereka tidak 
berdaya menentang beliau secara terbuka di medan- 
medan pertempuran. Orang-orang Arab yang tidak 
sukakan beliau dan orang-orang Munafiq telah 
bergabung dalam barisan mereka. Peperangan tipu 
daya itu terus berlangsung di antara mereka dengan 
Rasulullah s.a.w. sehingga pada akhirnya beliau 
berjaya mengusir mereka dari seluruh Semenanjung 
Tanah Arab untuk menjadikannya tapak yang bersih 
bagi Islam. 


Orang-orang Munafiq yang berpatah balik ke 
belakang meninggalkan agama Islam itu telah berkata 
kepada orang-orang Yahudi: 


'r 

Jt H ^ * 



"Kami akan patuh kepada kamu di dalam beberapa 
urusan. "(26) 


Yang dimaksudkan dengan urusan-urusan di sini 
pada pendapat yang terkuat ialah urusan-urusan tipu 


64 


XV SURAH MUHAMMAD 03. 


JUZU' KE-26 


daya, fitnah pesona dan pakatan sulit terhadap Islam 
dan Rasulullah s.a.w. 



" Sedangkan Allah mengetahui rahsia-rahsia mereka. "(26) 

Ayat ini merupakan satu kesimpulan yang 
mengandungi ancaman dan amaran. Sejauh manakah 
pakatan-pakatan sulit mereka, sejauh manakah 
kesannya sedangkan pakatan-pakatan itu semuanya 
terdedah kepada ilmu Allah dan kepada qudrat kuasa 
Aliah? 


Kemudian A!-Qur'an mengancam mereka secara 
terbuka dengan tentera Allah ketika mereka 
menghadapi penghabisan hayat: 



"Bagaimana nanti keadaan mereka jika malaikat ('azab) 
mencabut nyawa mereka dan memukul muka dan 
punggung mereka? "(27) 


Ini merupakan satu pemandangan yang menakut 
dan menghinakan yang dihadapi kaum Munafiqin 
ketika hendak mati. Mereka tidak mempunyai 
sebarang daya dan kekuatan apa pun. Mereka berada 
dipenghabisan hidup mereka di dunia dan di 
permulaan hidup Akhirat iaitu hidup yang dimulai 
dengan pukulan-pukulan di muka dan di punggung di 
sa'at-sa'at kematian, iaitu sa'at-sa'at penderitaan dan 
ketakutan, apabila mereka berpatah balik dari hidayat 
Islam, setelah mereka mengenali kebenarannya. 
Alangkah malangnya nasib mereka I 



perkara yang menimbulkan kemurkaan Allah dan bencikan 
keredhaan-Nya. Oleh sebab itu Aliah sia-siakan amalan- 
amalan mereka. "(28) 

Maksudnya, mereka sendiri yang telah memilih 
kesudahan ini. Mereka sengaja melakukan perbuatan- 
perbuatan yang dimurkai Allah iaitu perbuatan 
menderhaka dan membuat pakatan-pakatan yang 
jahat dengan musuh-musuh Allah, musuh-musuh 
agama-Nya dan musuh-musuh Rasul-Nya. Mereka 
mengikut dan mematuhi mereka. Merekalah yang 
tidak sukakan keredhaan Allah dan kerana itu mereka 
tidak beramal untuk mendapat keredhaan-Nya, malah 
mereka melakukan perkara-perkara yang 
menimbulkan kemarahan Allah. 



"Oleh sebab itu , Allah mensia-siakan amalan-amalan 
mereka. "(28) 


Iaitu amalan-amalan yang dikagumi mereka dan 
yang dianggap mereka sebagai tindakan-tindakan 
yang licin dan bijak ketika mereka merancangkan 
pakatan-pakatan terhadap orang-orang Mu'min, 
tetapi amalan itu membesar dan mengelembung 
kosong dan akhirnya musnah dan hilang. 

4^ >Xt ij/ 4 ^ 


(Pentafsiran ayat-ayat 29 - 31) 

Pada akhir pusingan ini Al-Qur'an mengancam 
untuk membuka rahsia mereka kepada Rasulullah 
s.a.w. dan kepada orang-orang Islam di mana mereka 
hidup menyorok dalam masyarakat mereka dengan 
berpura-pura menganut Islam, sedangkan sebenarnya 
mereka menipu: 



"Apakah orang-orang yang mempunyai penyakit di dalam 
hati mereka itu menyangka bahawa Allah tidak akan 
mendedahkan dendam kesumat mereka (terhadap 
Muhammad dan pengikut-pengikutnya)? (29) Dan jika Kami 
kehendaki tentulah Kami memperlihatkan (tembelang) 
mereka kepadamu dan engkau dapat mengenali mereka 
dengan sifat-sifat mereka. Dan sesungguhnya engkau dapat 
mengenali mereka dari gaya tutur kata mereka dan Allah 
mengetahui segala perbuatan kamu (30). Dan sesungguhnya 
Kami akan menguji kamu sehingga Kami mengetahui 
siapakah orang-orang yang berjihad dan orang-orang yang 
sabar di antara kamu dan sehingga Kami ujikan segala hai 
ehwal kamu. "(31) 


Orang-orang Munafiq berpegang kepada kelicinan 
mereka melakukan kepandaian bermuka dua, juga 
berpegang kepada tertutupnya rahsia-rahsia mereka 
pada ghalibnya kepada orang-orang Islam. Tetapi Al- 
Qur'an membodohkan sangkaan mereka bahawa 
rahsia mereka ini akan terus tersembunyi, malah Allah 
mengancam untuk membuka rahsia mereka dan 
mendedahkan dendam dan hasad dengki mereka 
terhadap kaum Muslimin. Allah berfirman kepada 
Rasul-Nya: 



"Jika Kami kehendaki tentulah Kami memperlihatkan 
(tembelang) mereka kepadamu dan engkau dapat mengenali 
mereka dengan sifat-sifat mereka. "(30) 


Maksudnya, jika Kami kehendaki nescaya Kami 
dedahkan kepadamu nama-nama batang tubuh 

mereka sehingga engkau dapat mengenali mereka 
dari rupa paras mereka (ini sebelum Allah 
mendedahkan nama-nama mereka kepada beliau), 
tetapi walaupun begitu, gaya tutur kata mereka, nada 
suara mereka dan cara percakapan-percakapan 
mereka yang tidak betul dan menyeleweng ketika 
berbicara dengan engkau itu, akan mendedahkan 
sifat dua muka mereka: 


mengenali mereka dari gaya 

tutur kata mereka. "(30) 

Kemudian Al-Qur'an memperkatakan tentang ilmu 
Allah yang mengetahui segala tindak-tanduk manusia 



"Sesungguhnya engkau dapat 


mengetahuinya dengan yakin dan supaya mereka 
dapat mengambil manfa'at darinya. 

Ujian melalui kesenangan dan kesusahan, 
keni'matan dan penderitaan, keluasan . dan 
kesempitan, kesukacitaan dan kedukacitaan, 
semuanya boleh mendedahkan tabi'at-tabi'at jiwa 
manusia yang tersembunyi dan membuka rahsia- 
rahsianya yang tidak diketahui walaupun oleh diri 

mereka sendiri. 

Yang dimaksudkan bahawa Aliah itu mengetahui 
rahsia-rahsia: Jiwa manusia selepas ujian itu ialah 
penguasaan ilmu Allah terhadap rahsia-rahsia . itu 
dalam keadaannya yang terbuka dan dapat dilihat 

oleh manusia. 


dan motif-motifnya: 
j 


"Dan Allah mengetahui segala perbuatan kamu."(30) 


Tiada suatu pun yang tersembunyi dari-Nya. 

Kemudian Al-Qur'an mengemukakan janji Allah 
untuk menguji seluruh umat Islam, supaya jelas 
siapakah di antara mereka orang-orang yang berjihad 
dan orang-orang yang bersabar supaya kedudukan 
masing-masing dapat diketahui dengan terang dan 
supaya tidak berlaku kekaburan dan kesamaran dalam 
barisan Muslimin, supaya tidak ada ruang lagi kepada 
orang-orang Munafiq yang lemah dan pengecut itu 
menyembunyi diri mereka. 



"Sesungguhnya Kami akan menguji kamu . sehingga Kami 
mengetahui siapakah orang-orang yang berjihad dan orang- 
orang yang sabar di antara kamu dan sehingga Kami ujikan 
segala hal ehwal kamu."(31) 


Hikmat Manusia Diuji Dengan Kesenangan 

Dan Kesusahan 

Allah S.W.T. sememangnya mengetahui hakikat- 
hakikat jiwa semua manusia dan tabi'at-tabi'atnya. 
Dia mengetahui segala rahsia mereka. Dia 
mengetahui apa yang akan berlaku kepada mereka 
sama seperti dia mengetahui apa yang telah berlaku 
kepada mereka. Jika demikian, apakah gunanya ujian 
ini? Dan untuk faedah siapa pula pengetahuan yang 
terbit dari hasil ujian itu? 

Allah S.W.T. Yang Maha Bijaksana mempersalahkan 
manusia dengan perkara-perkara yang ada dalam 
lingkungan kemampuan mereka dan dengan perkara- 
perkara yang ada di dalam lingkungan tabi at dan 
kesediaan-kesediaan mereka yang semulajadi. 
Manusia memang tidak mengetahui hakikat-hakikat 
yang tersembunyi seperti yang diketahui Allah. Oleh 
kerana itu hakikat-hakikat yang tersembunyi itu pasti 
didedahkan supaya mereka memahami dan 


Mengetahui tabi'at-tabi'at dan rahsia-rahsia jiwa 
yang tersembunyi dengan gambarannya yang sebenar 
yang dapat difahami manusia itulah yang 
mendatangkan kesan kepada hati mereka, 
mempengaruhi perasaan mereka dan memberi 
bimbingan kepada kehidupan mereka . mengikut 
sarana-sarana yang ada dalam lingkungan 
kemampuan mereka. Itulah hikmat Allah yang 
terlaksana dari ujian itu. 

Walaupun demikian, tetapi seorang . hamba yang 
Mu'min sentiasa berharap supaya dia tidak terdedah 
kepada ujian Allah dan sentiasa berharap mendapat 
perlindungan dan rahmat-Nya. Dan selepas itu, jika ia 
ditimpakan ujian Allah, maka ia akan menerimanya 
dengan penuh kesabaran dan dengan kesedaran 
bahawa di sebalik ujian itu terdapat hikmatnya yang 
besar, la akan berserah kepada kehendak iradat Allah 
dengan penuh kepercayaan kepada kebijaksanaan- 
Nya dan penuh harapan mendapat perlindungan dan 
rahmat-Nya selepas menghadapi ujian itu. 

Telah diriwayatkan dari al-Fudhayl. seorang 'Abid 
dan Sufi yang terkenal bahawa biasanya apabila 
beliau membaca ayat ini beliau terus menangis dan 
berdo'a: 'Ya Aliah, ya Tuhanku l janganlah engkau uji 
kami, kerana sesungguhnya jika Engkau menguji kami 
akan terbukalah tembelang kami yang memalukan 
kami dan akan terkoyaklah tabir-tabir yang 
melindungi rahsia kami dan akan terseksalah kami.'' 


(Kumpulan ayat-ayat 32-38) 

"Sesungguhnya orang-orang yang kafir dan menghalangkan 
(orang lain) dari jalan Aliah dan menentang Rasulullah 
setelah terserlah kepada mereka kebenaran hidayat Allah 
tidak akan mendatangkan mudharat kepada Allah sedikit 
pun dan Allah akan menghapuskan pahala amalan-amalan 
mereka (32). Wahai orang-orang yang beriman! Ta'atilah 
Allah dan ta'atilah Rasul dan janganlah kamu mensia-siakan 
amalan-amalan kamu (33). Sesungguhnya orang-orang kafir 
dan menghalangkan (orang lain) dari jalan Allah kemudian 
mereka mati di dalam keadaan kafir ; maka Allah tidak akan 
mengampunkan mereka (34). Oleh itu (wahai orang-orang 
Mu'min!) Janganlah kamu merasa lemah dan mengajak 
(orang-orang kafir) kepada perdamaian , sedangkan kamu 
golongan yang tertinggi dan Allah bersama kamu dan Dia 
tidak akan mengurangkan pahala amalan-amalan kamu (35). 
Sesungguhnya hidup dunia ini hanya permainan dan 
hiburan. Dan jika kamu beriman dan bertaqwa nescaya Allah 
mengurniakan pahala amalan-amalan kamu dan dia tidak 
meminta harta benda kamu (36). Jika Allah meminta harta 
benda kamu dan mendesak kamu supaya memberinya 
nescaya kamu akan bakhil dan nescaya Allah melahirkan 
segala kemarahan dan dendam kamu (37). Ingatlah! Kamu 
sekalian adalah orang-orang yang diseru supaya 
membelanjakan harta untuk jalan Aliah. Di antara kamu ada 
orang-orang yang bakhil dan barang siapa yang bakhil 
maka bererti ia bakhil terhadap dirinya sendiri. Dan Allah 
Maha Kaya dan kamu sekalian faqir belaka. Dan jika kamu 
berpaling (dari keimanan ), maka Allah akan menggantikan 
kamu dengan satu kaum yang lain dari kamu dan setelah itu 
mereka tidak akan jadi seperti kamu. "(38) 


(Latar belakang dan pokok pembicaraan) 


Bahagian awal dari pusingan terakhir surah ini 
adalah membicarakan tentang: 



"Orang-orang yang kafir dan menghalangkan (orang lain) 
dari jalan Allah dan menentang Rasulullah setelah terserlah 
kepada mereka kebenaran hidayat Aliah." (32) 


Yang dimaksudkan dengan orang-orang ini yang 
lebih dekat ialah kaum Musyrikin yang dibicarakan di 
permulaan surah ini, kerana merekalah yang sesuai 
dengan sifat angkuh dan sombong seperti itu dalam 
usaha menentang da'wah Islamiyah. Sifat 
kesombongan itu dijelaskan di sini dengan perbuatan 
menghalangkan manusia dari jalan Allah dan 
menentang Rasulullah s.a.w. Namun demikian ada 
satu lagi pentafsiran iaitu maksud ayat ini adalah 
ditujukan kepada umum, iaitu ditujukan kepada 
setiap penentang da'wah termasuk orang-orang 
Yahudi di Madinah dan termasuk juga orang-orang 
Munafiq sebagai memberi amaran kepada mereka jika 
mereka berazam untuk menentang da'wah secara 
terbuka atau secara diam-diam. Tetapi pentafsiran 
yang pertama itu lebih dekat 

Pembicaraan di dalam bahagian yang kedua dan 
akhir hingga tamat surah ini adalah ditujukan kepada 
orang-orang yang beriman. Al-Qur'an menyeru 
mereka supaya meneruskan jihad dengan jiwa raga 
dan harta benda mereka dan dengan semangat yang 
tidak mengenal lemah. Mereka hendaklah berjuang 
terus tanpa mengajak berdamai dengan orang-orang 
kafir yang pelampau dan zalim itu walaupun ditekan 
oleh mana-mana faktor sekalipun seperti merasa 
lemah, memelihara hubungan kerabat dan menjaga 
muslihat Mereka hendaklah berjuang tanpa bakhil 
mengorbankan harta mereka kerana Allah tidak 
menuntut mereka membelanjakan harta untuk jalan- 
Nya itu melainkan sekadar yang terdaya oleh mereka 
sahaja, ini kerana meraikan tabi'at bakhil’ semulajadi 
manusia. Dan jika mereka enggan memikul tugas- 
tugas da'wah ini, Allah akan melucutkan dari mereka 
penghormatan mendokong tugas da ; wah ini dan 
menggantikan mereka dengan satu kaum yang lain 
dari mereka yang sanggup memikul tugas-tugas 
da'wah dan mengenal nilainya yang tinggi. Seruan ini 
merupakan amaran keras yang menakutkan sesuai 
dengan suasana surah. Dan seruan ini juga 
merupakan ubat untuk mengubati keadaan-keadaan 
jiwa yang lemah di dalam barisan Muslimin yang 
bukan Munafiqin di waktu itu. Di samping itu di sana 
terdapat golongan Muslimin yang berjuang dengan 
mengorbankan segala apa sahaja yang ada pada 
mereka. Mereka berjuang dengan ikhlas dan gagah 
berani. Dan .cerita-cerita perjuangan mereka amat 
masyhur disebut di dalam berbagai-bagai riwayat. 
Dan kedua-dua golongan ini memang terdapat di 
dalam masyarakat Islam yang pertama itu. Dan Al- 

Qur'an merawat, mengasuh dan mendidik golongan 
yang lemah itu untuk meningkatkan mereka ke tahap 
golongan yang tinggi dan mulia. 

(Pentafsiran ayat-ayat 32-38) 


Amaran Allah Terhadap Penentang Agama 



"Sesungguhnya orang-orang yang kafir dan menghalangkan 
(orang lain) dari jalan Allah dan menentang Rasulullah 
setelah terserlah kepada mereka kebenaran hidayat Allah, 
tidak akan mendatangkan mudharat kepada Allah sedikit 
pun dan Allah akan menghapuskan pahala amalan-amalan 
mereka. "(32) 

Ayat ini menerangkan pengakuan dan janji Allah 
yang tegas dan pasti berlaku bahawa orang-orang 
kafir yang menyekat agama yang benar dari sampai 
kepada manusia dan menghalangkan mereka darinya 
dengan menggunakan kekuatan, wang dan tipu daya 
atau sebagainya dan menentang Rasulullah s.a.w. 
semasa hayatnya dengan mengisytiharkan perang 
terhadap beliau atau enggan mengikut agamanya 
atau memasuki barisan yang lain dari barisannya atau 
menentang Rasulullah s.a.w. selepas wafatnya 
dengan memerangi agamanya, syariatnya, sistem 
hidupnya, juga memerangi pengikut-pengikut 
Sunnahnya dan penda'wah-penda'wah agamanya 
setelah; 



"Setelah terserlah kepada mereka kebenaran hidayat Allah 
tidak akan mendatangkan mudharat kepada Allah sedikit 
pun dan Allah akan menghapuskan pahala amalan-amalan 
mereka. "(32) 

Mereka mengetahui kebenarannya, tetapi mereka 
telah mengikut hawa nafsu mereka, mereka telah 
menjadi manusia liar dengan sebab kedegilan mereka, 
dan mereka telah dibutakan oleh tujuan-tujuan dan 
kepentingan-kepentingan dunia yang sebentar 

Ayat ini menerangkan keputusan yang tegas dan 
janji Allah yang benar bahawa segala tindak-tanduk 
mereka itu 



* 'Tidak akan mendatangkan mudharat kepada Allah sedikit 
pun." (32) 

Mereka terlalu lemah untuk disebut sebagai pihak 
yang boleh mendatangkan mudharat kepada Allah 


5.W.T. Tetapi ini bukannya menjadi maksud ayat ini, 
kerana maksud ayat yang sebenar ialah mereka tidak 
akan dapat mendatangkan mudharat kepada agama 
Allah dan kepada pejuang-pejuang da'wah-Nya. 
Mereka tidak akan dapat mengadakan sesuatu 
perubahan di dalam undang-undang Allah biarpun 
bagaimana hebat kekuatan mereka dan biarpun 
bagaimana besar kejayaan mereka menindas 
setengah-setengah orang Islam di dalam sesuatu 
ketika, kerana semua ini merupakan ujian sementara 
yang berlaku dengan keizinan Allah untuk sesuatu 
hikmat yang dikehendaki-Nya, bukannya sesuatu 
kemudharatan yang haqiqi terhadap undang-undang 
dan peraturan Allah dan terhadap para hamba-Nya 
yang mematuhi undang-undang itu. Hukuman 
terhadap mereka telah pun ditentukan iaitu: 



"Allah akan menghapuskan pahala amalan-amalan 
mereka. "(32) 

Yakni amalan-amalan mereka akan berakhir dengan 
kekecewaan dan kemusnahan sebagaimana 
musnahnya binatang ternakan yang mengidap 
penyakit kembung akibat memakan tumbuh- 
tumbuhan yang beracun. 

Di bawah bayangan nasib yang malang yang 
menimpa orang-orang kafir yang menghalangkan 
orang lain dari jalan Allah dan menentang Rasulullah 
s.a.w., Al-Qur'an berpaling pula kepada orang-orang 
yang beriman untuk mengingatkan mereka supaya 
menjauhi nasib yang malang seperti itu dan mengarah 
mereka supaya menta'ati Allah dan Rasul-Nya. 



"Wahai orang-orang yang beriman I Ta'atilah Allah dan 
ta'atilah Rasul dan janganlah kamu mensla-siakan amalan- 
amalan kamu. "(33) 


Arahan ini membayangkan bahawa di dalam 
masyarakat Islam di masa itu terdapat orang-orang 
yang tidak menunjukkan keta'atan yang sempurna 
atau terdapat orang-orang yang merasa keberatan 
untuk melaksanakan tugas-tugas yang tertentu atau 
keberatan untuk melakukan pengorbanan- 
pengorbanan yang tertentu yang diperlukan oleh 
pelancaran jihad untuk menentang berbagai-bagai 
golongan musuh yang kuat yang menentang Islam 
dari segenap sudut, iaitu golongan-golongan yang 
mempunyai hubungan kepentingan dan hubungan 
kekeluargaan dengan orang-orang Islam yang sukar 
hendak diputus dan ditinggalkan secara muktamad 
sebagaimana yang dikehendaki oleh J aqidah Islam. 

Kesan arahan ini amat kuat dan mendalam di dalam 
hati orang-orang Islam yang kuat keimanannya. 
Mereka gentar dan takut berlaku sesuatu dari mereka 

yang boleh membatalkan pahala amalan mereka dan 
menghapuskan kebajikan-kebajikan mereka. 

Ujar al-lmam Ahmad ibn Nasr ai-Marwazi dalam 
kitab as-Solat: Kami telah diceritakan oleh Abu 
Qudamah, kami telah diceritakan oleh Waqi', kami 
telah diceritakan oleh Ja'far-Razi dari Rabi' ibn Anas 
dari Abu al-'Aliyah katanya: Sahabat-sahabat 

Rasulullah s.a.w. selama ini memandang bahawa dosa 
itu tidak mendatangkan mudharat kepada 'aqidah La 
ilaha Hallah sebagaimana amalan yang baik itu tidak 
berguna di samping perbuatan syirik. Oleh itu apabila 
turun ayat: 



"Wahai orang-orang yang beriman! Ta'atilah Ailah dan 
ta'atilah Rasul dan janganlah kamu mensia-siakan amalan 
kamu "(33) 


mereka pun merasa bimbang bahawa dosa itu akan 
membatalkan pahala amalan-amalan mereka. 

Diriwayatkan dari saluran Abdullah ibn al-Mubarak, 
kami telah dikhabarkan oleh, Bakr ibn Ma'ruf dari 
Muqatil ibn Hayan dari Nafi 7 dari Ibn 'Umar r.'anhum 
katanya: "Kami sekalian sahabat-sahabat Rasulullah 
s.a.w. memandang bahawa setiap amalan kebajikan 
itu diterima Ailah sehingga turun ayat: 



"Ta'atilah Allah dan ta'atilah Rasul dan janganlah kamu 
mensia-siakan amalan-amalan kamu. "(33) 


Lalu kami bertanya: Apakah perkara-perkara yang 
membatalkan amalan-amalan kami? Dan jawab 
setengah-setengah kami: Itulah dosa-dosa yang besar 
yang mewajibkan balasan seksa dan kejahatan- 
kejahatan. Hingga turun firman-Nya: 



"Sesungguhnya Allah tidak akan mengampunkan perbuatan 
syirik terhadap-Nya dan mengampunkan dosa-dosa yang lain 
dari syirik kepada siapa yang dikehendaki-Nya. " 


(Surah an-Nisa': 48) 

setelah turun ayat ini kami pun berhenti 
membicarakan perkara itu. Kami merasa bimbang 
terhadap mereka yang melakukan dosa-dosa besar 
dan kejahatan dan kami mengharapkan keampunan 
bagi orang-orang yang tidak melakukannya." 

Dari nas-nas ini ternyatalah bagaimana orang-orang 
Islam yang mempunyai keimanan yang kuat 
menerima ayat-ayat Al-Qur'an, bagaimana hati 
mereka menggeletar, menggigil, takut dan bimbang 


terkena hukumannya, bagaimana mereka berwaspada 
dan berhemat supaya semua tindak-tanduk mereka 
sesuai dengan kehendak ayat-ayat itu. Dengan 
perasaan yang peka seperti inilah mereka menerima 
ayat-ayat Al-Qur'an, dan inilah sikap yang menjadikan 
mereka satu golongan Muslimin yang tinggi 
martabatnya. 

Kemudian Allah menyatakan kepada mereka dalam 
ayat berikut nasib kesudahan orang-orang yang 
menentang Rasulullah s.a.w. dan meninggalkan bumi 
ini dengan keadaan kafir: 



"Sesungguhnya orang-orang kafir dan menghalangkan 
(orang lain) dari jalan Allah kemudian mereka mati di dalam 
keadaan kafir , ; maka Allah tidak akan mengampunkan 
mereka. "(34) 

Peluang untuk mendapat keampunan adalah di 
buka di dunia ini sahaja dan pintu taubat terus dibuka 
kepada orang-orang kafir dan orang-orang yang 
berdosa hingga ia menarik nafas yang menggelegak 
dalam naza' maut. Apabila rohnya telah sampai di 
halkumnya, maka tiada taubat dan keampunan 
untuknya. Peluang itu telah terlepas dan tidak akan 
kembali lagi. 

Ayat yang seperti ini ditujukan kepada orang-orang 
yang beriman di samping ditujukan kepada orang- 
orang yang kafir. Kepada orang-orang yang kafir, ayat 
ini merupakan amaran supaya mereka membetulkan 
diri mereka dan bertaubat sebelum pintu-pintunya 
ditutup, dan kepada orang-orang yang beriman pula 
ia merupakan amaran dan peringatan supaya mereka 
menjauhi segala sebab-sebab yang mendekatkan 
mereka kepada bahaya yang celaka ini. 

Pengertian ini kami faham dari tertib susunan ayat 
yang menyebut larangan supaya jangan lemah 
semangat dan jangan berdamai dengan orang-orang 
kafir di dalam ayat berikut selepas menerangkan nasib 
kesudahan orang-orang kafir yang menentang 
Rasulullah s.a.w. di dalam ayat yang telah lalu: . 



"Oleh itu (wahai orang-orang Mu'minl) Janganlah kamu 
merasa lemah dan mengajak (orang-orang kafir) kepada 
perdamaian , sedangkan kamu golongan yang tertinggi dan 
Allah bersama kamu dan Dia tidak akan mengurangkan 
pahala amalan-amalan kamu. "(35) 

Peningkatan Semangat Juang Para Musyrikin Dan 
Peningkatan Taraf Hidup Mereka 

Amaran dan peringatan ini membayangkan adanya 
individu-individu Muslimin yang merasa berat 
memikul tugas-tugas jihad yang sukar dan 
berpanjangan ini. Semangat perjuangan mereka 


JUZIT KE-26 


&0 SURAH MUHAMMAD C& 


69 


menjadi iemah dan mereka menunjukkan kegemaran 
mereka untuk berdamai supaya mereka dapat berehat 
dari kesulitan-kesulitan peperangan. Mungkin 
setengah-setengah mereka mempunyai hubungan 
kekeluargaan dengan orang-orang Musyrikin atau 
mempunyai kepentingan-kepentingan dan pertalian 
harta benda yang tertentu. Inilah yang menyebabkan 
mereka cenderung kepada perdamaian. Beginilah 
tabi'at jiwa manusia selama-lamanya. Didikan 
Islamiyah adalah bertujuan untuk mengubah 
kelemahan ini dan keinginan-keinginan semulajadi ini 
dengan sarana-sarananya sendiri dan Islam telah 
mencapai kejayaan yang mengkagumkan, tetapi 
kejayaan ini tidak menafikan adanya keladak-keladak 
kelemahan itu di dalam jiwa setengah-setengah orang 
Islam terutama di peringkat awal zaman Madinah. 
Dan ayat ini merupakan sebahagian dari cara-cara 
menangani keladak-keladak kelemahan ini. 

Sekarang marilah kita melihat bagaimana A!-Qur'an 
memikat hati manusia dan bagaimana ia 
mengaturkan langkah-langkahnya untuk mendidik 
jiwa mereka, sedangkan jiwa tetap jiwa: 



" Oleh itu (wahai orang-orang Mu'min)! Janganlah kamu 
merasa iemah dan mengajak (orang-orang kafir) kepada 
perdamaian i, sedangkan kamu golongan yang tertinggi dan 
Aliah bersama kamu dan Dia tidak akan mengurangkan 
pahala amalan-amalan kamu. "(3 5) 

Maksudnya, kamulah golongan yang tertinggi 
kerana itu janganlah kamu merasa lemah dan 
mengajak orang-orang kafir berdamai. Kamulah 
golongan yang tertinggi dari segi 'aqidah, kefahaman 
dan persepsi terhadap hidup ini. Kamulah golongan 
yang tertinggi dari segi hubungan dan pertalian 
dengan Allah Yang Maha Tinggi. Kamulah golongan 
yang tertinggi dari segi cara hidup, matlamat dan 
tujuannya. Kamulah golongan yang tertinggi dari segi 
perasaan, akhlak dan tingkahlaku. Dan kemudian 
kamulah golongan yang tertinggi dari segi kekuatan, 
kedudukan dan pertolongan Ilahi kerana kekuatan 
Yang Maha Agung bersama kamu: 



"Allah bersama kamu. "(35) 

Oleh itu, kamu bukannya bersendirian. Kamu 
sentiasa ditemani Allah Yang Maha Tinggi, Yang 
Maha Gagah, Yang Maha Kuasa dan Maha Perkasa. 
Dia penolong kamu dan sentiasa hadir bersama kamu 
untuk mempertahankan kamu. Apakah nisbahnya 
musuh-musuh kamu itu jika Allah telah bersama 
kamu? Di samping itu segala apa yang dikorbankan 
kamu, segala apa yang dilakukan kamu dan segala 
pengorbanan-pengorbanan yang menimpa kamu 
adalah dihitungkan pahalanya untuk kamu. Tiada satu 
pahala pun yang hilang: 



"Dia tidak akan mengurangkan pahala amalan-amalan 
kamu. "(3 5) 

la tidak akan memotong dari amalan-amalan kamu 
itu sesuatu apa pun, malah segala kesannya, segala 
hasilnya dan segala pahala ganjarannya akan sampai 
kepada kamu dengan sempurna. 

Apakah lagi sebab yang membuat mereka merasa 
lemah dan mahu mengajak orang kafir kepada 
perdamaian sedangkan mereka diakui Allah sebagai 
golongan yang tertinggi, sedangkan Allah bersama 
mereka, sedangkan mereka tidak akan kehilangan 
sesuatu apa dan sedangkan mereka sentiasa dimulia, 
ditolong dan diberi ganjaran? 

Inilah sentuhan pertama, kemudian diiringi pula 
dengan sentuhan yang kedua yang bertujuan untuk 
memperkecilkan hidup dunia ini yang mana setengah- 
setengah pengorbanannya mungkin telah menimpa 
mereka, juga untuk menyatakan bahawa Allah telah 
menyediakan balasan pahala yang sempurna di 
Akhirat tanpa membebankan mereka mengeluarkan 
mereka untuk mendapatkan balasan pahala-pahala 
itu. 



"Sesungguhnya hidup dunia ini hanya permainan dan 
hiburan. Dan jika kamu beriman dan bertaqwa nescaya Allah 
mengurniakan pahala amalan-amalan kamu dan dia tidak 
meminta harta benda kamu. "(3 6) 

Hidup dunia ini hanya permainan dan hiburan 
apabila tidak ada di sebaliknya tujuan yang lebih 
mulia dan lebih kekal, dan apabila hidup dunia ini 
dihayati kerana keni'matannya sahaja iaitu hidup yang 
terputus dari cara hidup yang diatur oleh Allah, iaitu 
cara hidup yang menganggapkan dunia ini hanya 
sebagai sawah bendang Akhirat dan menganggapkan 
bahawa pengurusan dan pentadbiran khilafah yang 
baik di dunia itulah yang melayakkan manusia untuk 
mewarisi hidup Akhirat yang kekal. Hakikat inilah 
yang ditunjukkan oleh ayat yang berikut: 



"Dan jika kamu beriman dan bertaqwa nescaya Allah 
mengurniakan pahala amalan-amalan kamu. "(36) 

Maksudnya, iman dan taqwa itulah yang 
mengeluarkan hidup dunia ini dari corak hidup 
permainan dan hiburan, la memberi corak yang serius 
kepada hidup dunia, la meningkatkannya dari tahap 
keni'matan haiwaniyah ke tahap khilafah yang 
mendapat hidayat dan bersambung dengan alam al- 
Mala'ul-A'la. Di waktu inilah segala apa sahaja harta 
kekayaan dunia yang dikorbankan oleh seorang 
Mu'min yang bertagwa itu tidak akan sia-sia dan 

terputus pahalanya, malah ia, akan dibalaskan dengan 
pahala yang sempurna. Dan walaupun begitu, Allah 
tidak meminta manusia mengorbankan seluruh harta 
bendanya dan tidak pula membebankan mereka 
dengan fardhu-fardhu dan komitmen-komitmen yang 
menyulitkan mereka, kerana Dia mengetahui tabi'at 
bakhil dan kikir yang tersemat dalam jiwa mereka. 
Allah tidak membebankan seorang melainkan sekadar 
kemampuan dan keupayaannya sahaja. Allah terlalu 
kasihan untuk meminta manusia mengorbankan 
seluruh harta kekayaan mereka kerana permintaan ini 
akan membosan dan menimbulkan kemarahan 
mereka: 



"Jika Allah meminta harta benda kamu dan mendesak kamu 
supaya memberinya nescaya kamu akan bakhil dan nescaya 
Allah melahirkan segala kemarahan dan dendam kamu. "(3 7) 


Ayat ini membayangkan hikmat kebijaksanaan Allah 
Yang Maha Mengetahui, la juga membayangkan 
rahmat dan kelembutan Allah terhadap jiwa manusia. 
Ia menunjukkan bagaimana halusnya perencanaan 
Allah mengaturkan taklif-taklif agama ini supaya 
sesuai dengan fitrah manusia dan selaras dengan sifat 
kemanusiaannya yang merangkumi segala bakat 
kesediaan, daya-daya tenaga dan keadaan- 
keadaannya. Agama Islam ini adalah satu 'aqidah 
Rabbaniyah untuk menegakkan sistem hidup Rabbani 
dan kemanusiaan, Rabbani dilihat dari segi bahawa 
Allah itulah yang menegakkan peraturan-peraturan 
dan asas-asasnya, dan kemanusiaan dilihat dari segi 
bahawa Allah itulah yang mengaturkan taklif-taklif- 
Nya dan menyesuaikannya dengan keupayaan dan 
keperluan manusia. Allah itulah Tuhan Yang 
Mencipta, dan kerana itu Dia mengetahui sejauh 
mana keupayaan makhluk yang diciptakan-Nya, dan 
Allah Maha Halus dan Maha Mengetahui. 

Pada akhirnya ayat berikut mengemukakan sikap 
mereka yang sebenar dalam menyahuti seruan Allah 
supaya mereka berkorban harta dan jiwa untuk jalan 
Allah, sambil mengubati tabi'at sayangkan harta dan 
jiwa itu dengan sarana-sarana Al-Qur'an, juga 
mengubati tabi'at jiwa yang sama ketika berjihad: 



"Ingatlah! Kamu sekalian adalah orang-orang yang diseru 
supaya membelanjakan harta untuk jalan Allah. Di antara 
kamu , ada orang-orang yang bakhil dan barang siapa yang 
bakhil ' maka bererti ia bakhil terhadap dirinya sendiri. Dan 
Aliah Maha Kaya dan kamu sekalian fa gir belaka. Dan jika 


kamu berpaling (dari keimanan ), maka Allah akan 
menggantikan kamu dengan satu kaum yang lain dari kamu 
dan setelah itu mereka tidak akan jadi seperti kamu. "(38) 

Ayat ini melukiskan gambaran deskriptif mengenai 
realiti hidup kelompok Muslimin di zaman itu dan 
mengenai realiti hidup manusia terhadap seruan 
berkorban untuk jalan Allah di seluruh masyarakat. 
Ayat ini mendedahkan bahawa di antara mereka ada 
orang-orang yang bakhil. Ini bererti bahawa di sana 
ada orang-orang yang tidak bakhil untuk berkorban 
dengan apa sahaja. Inilah yang telah berlaku yang 
dirakamkan oleh berbagai-bagai riwayat yang benar 
di samping dirakamkan oleh Al-Qur'an sendiri di 
tempat-tempat yang lain. Islam telah berjaya 
mewujudkan contoh-contoh yang mengkagumkan, 
iaitu contoh-contoh manusia yang sanggup berkorban 
apa sahaja untuk jalan Allah dengan perasaan yang 
penuh rela dan gembira. Tetapi ini tidak pula 
menafikan bahawa di sana ada orang-orang yang 
begitu bakhil untuk mengorbankan harta mereka. 
Dan bagi setengah-setengah orang pula 
mengorbankan jiwa lebih murah dari mengorbankan 
harta. 


Kemudian AI-Qur'an mengubati penyakit bakhil itu 
dalam ayat berikut: 

"Barang siapa yang bakhil maka bererti ia bakhil kepada 
dirinya sendiri. "(38) 


Segala apa yang dikorbankan manusia untuk jalan 
Allah itu merupakan modal simpanan kepada mereka 
pada hari akhirat, di mana mereka amat memerlukan 
modal. Pada hari itu mereka dikumpulkan di Mahsyar 
tanpa memiliki sesuatu apa pun, malah itulah sahaja 
modal simpanan yang dimiliki mereka. Oleh itu 
apabila mereka bakhil di dunia untuk mengorbankan 
harta mereka, bererti mereka telah mengurangkan 
modal simpanan mereka sendiri di Akhirat Mereka 
lebih sayangkan harta dari diri mereka sendiri. Mereka 
binasakan diri sendiri dengan tangan mereka sendiri. 


Ya, Allah tidak meminta mereka berkorban 
melainkan kerana Dia hendak mengurniakan 
kebajikan kepada mereka dan kerana Dia mahu 
mengurniakan kesenangan dan perbendaharaan 
kekayaan yang tersimpan kepada mereka. Mereka 
tidak akan ditimpa apa-apa kerugian dengan sebab 
mereka berkorban, dan mereka memang tidak 
memerlukan lagi kepada harta yang telah 
dikorbankan itu: 



"Allah Maha Kaya dan kamu sekalian fagir belaka. "(38) 


Allah telah mengurniakan segala harta kekayaan 
yang ada pada kamu, dan Dialah yang akan 
menyimpan pahala di sisi-Nya bagi setiap 
pengorbanan yang kamu lakukan. Allah tidak 
memerlukan harta kekayaan yang diberikan kepada 
kamu di dunia dan tidak pula memerlukan modal 

simpanan kamu di Akhirat. Kamu sekalian faqir belaka 
di dunia dan di Akhirat Kamu memerlukan rezeki 
Allah di dunia, kamu tidak mempunyai daya untuk 
mendapat sesuatu rezeki kecuali Allah 
mengurniakannya kepada kamu. Kamu memerlukan 
balasan pahala dari Allah di Akhirat dan dia 
mengurniakannya kepada kamu dengan kemurahan- 
Nya dan (tanpa kurnia-Nya) kamu tidak dapat sedikit 
pun menyempurnakan kewajipan yang terbeban di 
atas kamu dan jauh sekali hendak dikatakan bahawa 
kamu mempunyai sesuatu kelebihan di Akhirat kecuali 
Allah mengurniakan kelebihan itu kepada kamu. 

Oleh itu kerana apa kamu bakhil? Kerana apa kamu 
kikir, sedangkan segala kekayaan yang ada di tangan 
kamu dan segala pahala yang kamu perolehi dari 
pengorbanan-pengorbanan kamu itu adalah 
semuanya dari pemberian dan limpah kurnia 
kemurahan Allah belaka? 

Dan pada akhirnya Al-Qur'an memberi kata dua. 

Amaran Menarik Balik Pengumiaan Amanah Da'wah 

Pemilihan Allah yang telah memilih kamu untuk 
memikul tugas da ; wah-Nya adalah satu 
penghormatan dan satu pengumiaan yang tinggi 
kepada kamu. Dan jika kamu tidak menunjukkan 
sifat-sifat kelayakan untuk menjunjung pengumiaan 
itu, jika kamu tidak berjuang melaksanakan tugas- 
tugas kedudukan kamu ini dan jika kamu tidak 
menghargai pemberian Allah ini, maka Dia akan 
menarik balik segala pemberian-Nya dan akan 
memilih kaum yang lain dari kamu untuk menjunjung 
pemberian ini, iaitu orang-orang yang tahu 
menghargai pemberian Allah: 



"Jika kamu berpaling (dari keimanan ), maka Allah akan 
menggantikan kamu dengan satu kaum yang lain dari kamu 
dan setelah itu mereka tidak akan jadi seperti kamu. "(3 8) 


Ini adalah satu amaran yang menakutkan kepada 
orang-orang Mu'min yang telah mencapai kemanisan 
iman, kepada mereka yang merasa kemuliaan 
pangkat mereka di sisi Allah dan kepada mereka yang 
menyedari kedudukan mereka yang tinggi di alam 
buana ini, kerana merekalah golongan yang 
mendokong rahsia Ilahi yang agung, dan kerana 
merekalah yang 'berjalan di bumi dengan kuatkuasa 
Allah di dalam hatinya dan dengan nur Allah di dalam 
entitinya. Di mana sahaja mereka pergi mereka 
membawa lambang Allah. 

Mana-mana insan yang telah mengenal hakikat 
iman dan menghayatinya tidak akan sanggup hidup 
dan akan hilang seleranya untuk hidup apabila 
keimanan dicabut dari hatinya dan apabila dia dihalau 
dari naungan Aliah dan segala pintu rahmat 
ditutupkan kepadanya, malah hidup ini akan berubah 


menjadi sebuah neraka kepada orang yang telah 
berhubung dengan Allah kemudian tiba-tiba ia 
dihalangi dengan hijab. 

iman merupakan suatu pengumiaan yang amat 
besar. Tiada suatu pun di alam buana ini yang dapat 
menandingnya. Hidup ini terlalu murah dan harta 
kekayaan terlalu sedikit apabila diletakkan iman di 
sebelah neraca dan diletakkan segala yang lain di 
sebelah neraca yang satu lagi. 

Kerana itu amaran ini merupakan amaran yang 
paling menakutkan orang Mu'min dari amaran- 
amaran yang diterimanya dari Allah. 

